title: Matkalaskujärjestelmä

text: Matkalaskujärjestelmää voidaan mainiosti käyttää myös kululaskujen eli ns. pienhankintojen käsittelyyn. Käyttämällä yritysluottokorttia pienhankintoihin ja tuomalla automaattisesti tiliöintiehdotuksella varustetut korttitapahtumat matkalaskujärjestelmään yritys välttyy pienlaskutuslisiltä sekä toimittajarekisterien ylläpidosta.


title: Matkalaskujärjestelmä

text: Yrityksen etuna prosessien nopeutumisen tuoman säästön lisäksi on myös kattava raportointi matkustus- ja edustuskuluista sekä pienhankinnoista.


title: Matkalaskujärjestelmä

text: Matkalaskujärjestelmä voidaan ostaa yrityksen omaan käyttöön tai se voidaan myös hankkia ulkoisena palveluna. Jotkut matkalaskujärjestelmät toimivat selainpohjaisena, jolloin matkalaskun teko mistä päin maailmaa tahansa on vaivatonta.


title: Wade Mainer

text: Wade Mainer (21. huhtikuuta 1907 Weaverville, Pohjois-Carolina – 12. syyskuuta 2011 Flint, Michigan) on yhdysvaltalainen laulaja ja banjisti. Hän teki pitkän uran ja levytti 1930-luvulta 1990-luvulle. Hänet tunnetaan yleisesti ”bluegrassin isoisänä”.


title: Wade Mainer

text: Mainer syntyi Weavervillessä, Pohjois-Carolinan osavaltiossa, ja kasvoi paikallisella maatilalla. Hän muutti jo nuorena Concordiin työskentelemään puuvillatehtaassa. Pian tämän jälkeen hän liittyi veljensä J. E. Mainerin yhtyeeseen, The Mountaineersiin, ja alkoi esiintyä radiossa. Mainer lähti yhtyeestä 1936, kun hän perusti toisen jäsenen Zeke Morrisin kanssa duon, joka kuitenkin hajosi pian, kun Morris perusti veljensä Wileyn kanssa Morris Brothersin.


title: Wade Mainer

text: Vuonna 1937 Mainer meni naimisiin laulaja-kitaristi Julia Brownin kanssa. Samana vuonna hän perusti oman yhtyeensä, The Sons of the Mountaineersin. Yhtye levytti vuoteen 1941 Bluebird Recordsille, jonka alaisuudessa yhtye julkaisi vuonna 1939 tunnetuimman kappaleensa ”Sparkling Blue Eyesin”. Toisen maailmansodan aikana yhtyeen toiminta hiipui, koska Mainerilla ei ollut varaa hankkia polttoainetta. Hän vetäytyikin sodan ajaksi maatilalle. Mainer pääsi kuitenkin kertaalleen esiintymään Valkoiseen taloon presidentti Franklin Rooseveltin kutsusta.


title: Wade Mainer

text: Sodan jälkeen Mainer organisoi yhtyeensä uudelleen, ja se alkoi esiintyä jälleen Pohjois-Carolinan radioasemilla. Seuraavien vuosien aikana yhtye levytti kuitenkin enää harvakseltaan, sillä old-timemusiikin suosio oli laskenut. Mainer vetäytyi musiikkimaailmasta tultuaan uskoon vuonna 1953 ja muutti vaimonsa kanssa Michiganin Flintiin, missä hän työskenteli General Motorsin tehtailla. Mainer lauloi vain uskonnollisissa tilaisuuksia, kunnes laulaja Molly O’Day vakuutti hänet siitä, että banjo on hyväksytty soitin myös gospelmusiikissa. Mainer palasikin levytysstudioon vaimonsa kanssa vuonna 1961, kun he alkoivat levyttämään King Recordsille. Hän levytti epäsännöllisesti 1960-luvulla, mutta jäätyään eläkkeelle 1973 hän alkoi levyttää jälleen enemmän.


title: Wade Mainer

text: Mainer julkaisi Old Homesteadin kautta muutamia albumeita 1970-luvulta 1990-luvun alkupuolelle ja soitti useilla Michiganin alueen bluegrass- ja folkmusiikkifestivaaleilla. Vuonna 1987 presidentti Ronald Reagan tunnusti Mainerin saavutukset Yhdysvaltain musiikille myöntämällä tälle National Heritage Fellowshipin. Mainer soitti vaimonsa kanssa vielä vuonna 2004 Ashevillen Mountain Dance and Folk Festivalilla. Samana vuonna hän soitti radiossa Grammy-palkinto ehdokkaana olleen banjistin George Bucknerin kanssa. Mainer kuoli kotonaan Flintissä syyskuussa 2011, 104-vuotiaana.


title: Wendigo (sarjakuvahahmo)

text: Wendigo on Marvel-kustantamon sarjakuvissa esiintyvä hirviö. Wendigon hahmo perustuu samannimiseen myyttiseen hahmoon. Hahmo esiintyi ensimmäisen kerran amerikkalaisen "Incredible Hulk" -lehden numerossa 162 (1973). Wendigon loivat Steve Englehart ja Herb Trimpe.


title: Wendigo (sarjakuvahahmo)

text: Suomessa Wendigo esiintyi ensimmäisen kerran "Hulk-albumin" toisessa numerossa (1983).


title: Wendigo (sarjakuvahahmo)

text: Wendigo on mystinen kirous, joka lankeaa kaikkien Kanadan erämaissa kannibalismia harrastaneiden niskaan. Ihmisen lihan syönti johtaa kannibaalin muutokseen valtavaksi valkeakarvaiseksi hirviöksi, joka on valtavan voimakas ja kestävä.


title: Wendigo (sarjakuvahahmo)

text: Wendigon kirous on kuolematon. Marvel-universumin historian aikana lukuisat eri miehet ovat joutuneet kantamaan kirousta yllään, Paul Cartier, Georges Baptiste, Francois Lartigue, Lorenzo ja äskettäin velho nimeltään Mauvais. Huolimatta siitä, että tähän mennessä kaikki tunnetut Wendigot ovat olleet miehiä, on luonnollista olettaa, että myös nainen voisi joutua kantamaan kirousta.


title: Wendigo (sarjakuvahahmo)

text: Wendigo omaa mystisen kirouksen vuoksi monenlaisia mystisiä ominaisuuksia. Wendigolla on valtavat fyysiset voimat, joiden yläraja on tuntematon. Wendigo on kuitenkin taistellut yhdessä Hulkin kanssa vailla sen suurempaa näkyvää rasitusta. Wendigo on myös yliluonnollisen kestävä ja omaa yliluonnollisen kestävyyden. Olento kykenee regeneroimaan itseään, vaikka joskus henkinen rasitus ja kiväärinluoti mahassa voi olla liian paljon jopa Wendigolle.


title: Wendigo (sarjakuvahahmo)

text: Huolimatta suuresta koostaan Wendigo on hyvin nopea ja voi pelkällä nopeudellaan juosta kiinni huippuunsa asti treenatun atleetin.


title: Wendigo (sarjakuvahahmo)

text: Wendigon voi voittaa vain iskemällä taisteluun kaikin voimin; äärimmäinen, pitelemätön voimankäyttö on ainoa tapa tyrmätä hänet. Ensimmäisenä tähän pystyi Hulk; seuraavassa yhteenotossa Wolverine ja Lumilintu onnistuivat tainnuttamaan pedon ja Shamaani palautti hänet ihmiseksi (Georges Baptiste) tämän jälkeen. Alfa-lentueen johtaja Vartija pidätti ihmisyyteen palanneen ja tämä joutui oikeuteen murhista jotka oli tehnyt Wendigona. Kolmannen kerran Hulk ja Sasquatch tyrmäsivät uuden Wendigon (Francois Lartique) yhteisvoimin; Sasquatch kutsui paikalle taas Shamaanin palauttamaan olion ihmiseksi.


title: Daddy Yankee

text: Daddy Yankee (oik. Ramón Luís Ayala Rodríguez, s. 3. helmikuuta 1977 Rio Piedras, San Juan, Puerto Rico) on puertoricolainen reggaeton-artisti.


title: Daddy Yankee

text: Daddy Yankeen tunnetuin kappale on "Gasolina", joka julkaistiin "Barrio Fino" -nimisellä albumilla vuonna 2004. Hän on myös levyttänyt useiden tunnettujen artistien, kuten Ricky Martinin, Pharrell Williamsin, Hector El Fatherin, Paul Wallin, Lil Jon & The East Side Boyzin, Pitbullin ja Fergien kanssa.


title: Daddy Yankee

text: 2018: Dura


title: Voltio

text: Voltio (oik. Julio Irving Ramos Filomeno, s. 11. kesäkuuta 1977, Santurce, Puerto Rico) on puertoricolainen reggaeton-artisti.


title: Voltio

text: Kaksi albumia julkaissut Voltio lukeutuu maailman tunnetuimpiin reggaeton-artisteihin. Hän on levyttänyt muun muassa yhdessä Ricky Martinin kanssa.


title: Albert Rosellini

text: Albert Dean Rosellini (21. tammikuuta 1910 Tacoma – 10. lokakuuta 2011) oli yhdysvaltalainen poliitikko. Hän kuului maansa demokraattiseen puolueeseen. Hän työskenteli Washingtonin lainsäädäntäelimessä ennen nousemistaan osavaltion kuvernööriksi.


title: Albert Rosellini

text: Rosellini toimi Washingtonin osavaltion kuvernöörinä vuosina 1957–1965. Häntä edelsi Arthur Langlie ja seurasi Dan Evans.


title: Albert Rosellini

text: Kuvernööriytensä jälkeen Rosellini toimi mm. liikealalla. Hänestä tuli vanhin elossa ollut Yhdysvaltain osavaltion entinen kuvernööri Elmer L. Andersenin kuoltua 2004. Rosellini kuoli 101-vuotiaana lokakuussa 2011 keuhkokuumeen jälkioireisiin.


title: Edirnen maakunta

text:
Edirnen maakunta on maakunta läntisessä Turkissa Kreikan rajalla.
Maakunnan pääkaupunki Edirne.


title: Edirnen maakunta

text: Vuoden 2015 lopussa arvioitu väkiluku oli 402 437.


title: Edirnen maakunta

text: Edirnen maakunta jakaantuu 9 piirikuntaan (pääkaupunki lihavoitu).


title: Millvina Dean

text: Elizabeth Gladys ”Millvina” Dean (2. helmikuuta 1912 Lontoo, Englanti – 31. toukokuuta 2009 Hampshire, Englanti) oli viimeinen elossa ollut RMS Titanicin haaksirikosta pelastunut. Hän oli Titanicin upotessa kahden kuukauden ikäinen ja aluksen nuorin matkustaja.


title: Millvina Dean

text: Deanin perhe matkusti kolmannessa luokassa tarkoituksenaan muuttaa Wichitaan, Kansasiin. Millvina pelastui äitinsä Georgetten ja vanhemman veljensä Bertramin kanssa. Isä kuitenkin kuoli. Jäljellä ollut perhe ei muuttanut Yhdysvaltoihin, vaan palasi välittömästi Englantiin.


title: Millvina Dean

text: Dean kävi Greggsin koulun Southamptonissa. Hän sai tietää selviytyneensä Titanicin onnettomuudesta vasta 8-vuotiaana. Dean ei ollut naimisissa eikä hänellä ollut lapsia.


title: Millvina Dean

text: Toisen maailmansodan aikana hän työskenteli hallituksen palveluksessa. Myöhemmin hän työskenteli muun muassa kartanpiirtäjänä, sihteerinä ja tupakkakauppiaan apulaisena.


title: Millvina Dean

text: Huutokaupassa joulukuussa 2008 myytiin haaksirikosta selviytyneen Deanin muistoesineitä, koska hänellä ei olisi ollut muuten varaa asua palvelutalossa. Dean oli toivonut saavansa tavaroistaan noin 4 000 euroa, mutta summa nousi lopulta lähes 40 000 euroon. Tarjolla oli muun muassa matkalaukku, jossa oli newyorkilaisten lahjoittamia vaatteita. Kiinnostusta herättivät myös korvauskirjeet ja muut Titanic-asiakirjat. Lisäksi "Titanic"-elokuvan tähdet Kate Winslet, Leonardo DiCaprio sekä elokuvan ohjaaja James Cameron lahjoittivat yhteensä 30 000 dollaria Deanille.


title: Millvina Dean

text: 97-vuotias Millvina Dean menehtyi brittiläisessä hoitokodissa Hampshiressa 31. toukokuuta 2009. Titanic oli laskettu vesille samana päivänä vuonna 1911.


title: Barbara West

text: Barbara Joyce West Dainton (24. toukokuuta 1911 Bournemouth, Englanti – 16. lokakuuta 2007 Camborne, Englanti ) oli toiseksi viimeinen elossa ollut Titanicilta pelastunut henkilö. Viimeisen elossa olleen Millvina Deanin tavoin West oli britti.


title: Barbara West

text: Dainton syntyi Bournemouthissa, Dorsetissa, Englannissa. Hän oli vajaan 11 kuukauden ikäinen Titanicin onnettomuuden aikaan. Hänen perheensä oli matkalla Southamptonista Gainesvilleen, Floridaan. Hän pelastui yhdessä raskaana olleen äitinsä ja vanhemman siskonsa Constancen kanssa, mutta isä kuoli.


title: Barbara West

text: Westin perheeseen syntyi katastrofin jälkeen kolmas lapsi, joka nykytietojen mukaan menehtyi nuorena syöpään.


title: Barbara West

text: Barbara West meni naimisiin vuonna 1952. Hän pidättäytyi julkisuudesta ja toiveensa mukaan hänen kuolemastaan ilmoitettiin vasta hautajaisten jälkeen. West haudattiin Truron katedraaliin 5. marraskuuta 2007.


title: Karlovo

text: Karlovo () on kaupunki Keski-Bulgariassa. Karlovo sijaitsee Strjamajoen varrella Balkanvuorten eteläpuolella ja kuuluu Plovdivin alueeseen. Karlovon asukasluku noin 22 931 (2011) ja sen pormestarina toimii Emil Kabaivanov. Kaupunki on kuuluisa harvinaisesta ruusuöljystään.


title: José Joaquín Trejos Fernández

text: José Joaquín Trejos Fernández (18. huhtikuuta 1916 San José – 10. helmikuuta 2010 San Pedro de Montes de Oca) oli costaricalainen poliitikko, joka toimi maansa presidenttinä vuosina 1966–1970. Hänen vanhempansa olivat Juan Trejos Quirós ja Emilia Fernández Aguilar.


title: José Joaquín Trejos Fernández

text: Trejos syntyi Costa Rican pääkaupungissa. Häntä edelsi maan presidenttinä Francisco Orlich Bolmarcich ja seurasi José Figueres Ferrer.


title: José Joaquín Trejos Fernández

text: Trejos opiskeli taloustieteitä Chicagon yliopistolla ja nousi taloustieteiden professoriksi Costa Rican yliopistolla. Hän meni vuonna 1936 naimisiin Clara Fonseca Guardian kanssa, ja avioliitosta syntyivät lapset Diego, Juan José, Humberto, Alonso ja Álvaro Trejos Fonseca.


title: José Joaquín Trejos Fernández

text: Trejos vietti 90-vuotissyntymäpäiväänsä keväällä 2006.


title: WeeGee-talo

text: WeeGee-talo on entinen Weilin+Göösin painotalo Ahertajantiellä Espoon Tapiolassa. Vuonna 1964 valmistuneen rakennuksen ja sen 1967 valmistuneen toisen vaiheen suunnitteli arkkitehti Aarno Ruusuvuori. Vuonna 1974 valmistuneen laajennusosan suunnitteli Bertel Ekengren. Nykyään suojeltu rakennus toimii Suomen suurimpana näyttelykeskuksena. Näyttelykeskus avattiin kokonaisuudessaan yleisölle lokakuussa 2006.


title: WeeGee-talo

text: WeeGee-talossa toimivat Espoon modernin taiteen museo EMMA, KAMU Espoon kaupunginmuseo, Suomen Kellomuseo ja Suomen Lelumuseo Hevosenkenkä sekä muita kulttuurialan toimijoita. Näyttelykeskuksessa on kahvila sekä museokauppa. Näyttelykeskuksessa vierailee vuosittain noin 250 000 kävijää. Rakennuksen toisessa päässä on Etelä-Tapiolan lukio.


title: Elviira Suulasvuo

text: Elviira Suulasvuo on Serpin luoma karikatyyrinen naishahmo. Serpiltä tilattiin kesällä 1939 koominen naishahmo radiota varten maailmantilanteen synkistämää ohjelmistoa keventämään. Jo alkuvaiheessa Serp kaavaili Elviira Suulasvuota esittämään näyttelijä Eine Laineen. Serp ja Laine kehittivät hahmoa yhteistyössä, Elviiran ensiesiintyminen tapahtui 24. elokuuta 1939 Eine Laineen tulkitsemana.


title: Elviira Suulasvuo

text: Elviira Suulasvuo, "entinen Pratström", oli nuorehko neiti-ihminen, muotiliikkeen omistaja. Hänellä oli tapana ylpeillä "hienoilla tuttavuuksillaan", mutta samalla hän oli kuitenkin "kaikkien kaveri". Miehistä hän piti hyvin paljon, muttei luottanut heihin. Hän oli ajan tasalla ja teki huomioita ympärillä olevasta yhteiskunnasta ilmiöineen ja ihmisineen, mutta karttoi poliittisia aiheita. Elviiralla oli pessimismiin taipuivainen ystävä, Saimi, jolla ei ollut tulkitsijaa. Saimin luonne oli kuitenkin tarkkaan hahmoteltu, hänet oli sijoitettu Elviiran ajatuksiin ja kuvitelmiin.


title: Elviira Suulasvuo

text: Elviira Suulasvuon suosion kasvaessa Eine Laine ryhtyi esittämään häntä myös lavoilla yleisön edessä. Toisen maailmansodan aikana Laine esitti Elviiraa rintamakiertueilla, hahmo oli erittäin suosittu sotilaiden keskuudessa. Laineella oli aluksi yksinoikeus Elviiran esittämiseen. Kun monologeja alkoi ilmestyä kirjana, muutkin henkilöt alkoivat tulkita tyypiteltyä naishahmoa.


title: Elviira Suulasvuo

text: Elviira Suulasvuon mielilause oli: ""Yksin on olla niin ylevää, vaikk' se on joskus vähän viileää.""


title: Rauta(III)kloridi

text: Rauta(III)kloridi eli "ferrikloridi" (FeCl) on rauta- ja kloridi-ionien muodostama ioniyhdiste. Aine on kuivana kellertävää kidemäistä jauhetta tai kokkareita ja imee helposti ilmasta vettä muodostaen kidevedellistä heksahydraattia FeCl·6HO. Yhdiste liukenee veteen, alkoholiin, eetteriin ja asetoniin. Ferrikloridi on melko tahraavaa. Yhdisteestä käytetään myös nimiä "rautakloridi" ja "rautatrikloridi". Ferrikloridissa rauta on hapetusluvulla +III.


title: Rauta(III)kloridi

text: Rauta(III)kloridia valmistetaan romuraudan ja kloorikaasun välisellä reaktiolla tai liuottamalla raudan oksideja tai karbonaatteja suolahappoon. Valmistuksessa voidaan myös hyödyntää esim. terästeollisuuden sivuvirtoja. Hapetuksessa kolmiarvoiseksi on kloorin sijaan mahdollista käyttää esimerkiksi happea tai vetyperoksidia.


title: Rauta(III)kloridi

text: Ferrikloridia käytetään yleisesti vedenpuhdistuksessa ja jätevedenpuhdistuksessa saostuskemikaalina sekä viemäriverkostojen hajunpoistoon, kuten myös useissa reaktioissa, esim. klooraus-, Friedel–Crafts-alkylointi- ja Friedel–Crafts-asylointireaktioissa sekä piirilevyjen syövytykseen.


title: Rauta(III)kloridi

text: Suomessa ferrikloridia valmistaa Voda Nordic Oy Raahessa. Ruotsissa sekä muualla Euroopassa ferrikloridia valmistaa mm. Kemira.


title: Hurghadan kansainvälinen lentoasema

text: Hurghadan kansainvälinen lentoasema on lentoasema Hurghadassa, Egyptissä. Vuonna 2011 lentoaseman kautta kulki 5 975 423 matkustajaa.


title: Provisio

text: Provisio on välikäden saama, tulokseen perustuva palkkio työstä tai toiminnasta. Yleensä välikäsi ja myyjä ovat sopimussuhteessa, poikkeuksena "tippi" ja "löytäjän palkkio", jotka voidaan maksaa jälkikäteen, palkinnoksi tai olla yleinen tapa. Tyypillistä provision saajalle on toimiminen agentuurin tavoin, sitomatta pääomaa itse tuotteeseen.


title: Provisio

text: Yleensä provisio on prosentuaalinen. Joissakin tilanteissa se voi olla myös kiinteä tai näiden yhdistelmä.


title: Provisio

text: Useiden ilmaisten palvelujen taustalla (suurimpana google) on oheismainoksista perittävä palkkio, provisio, palvelun käyttäjien tekemien valintojen mukaan. Käyttäjän klikatessa "mainosbanneria" mainostaja maksaa sovitun palkkion palvelun tuottajalle.


title: Provisio

text: Provisiopalkkauksessa, esimerkiksi myyntityössä, palkka lasketaan myyntituloksen perusteella, eikä se ole kiinteä tai perustu ajalliseen suoritteeseen, kuten tunti- tai kuukausipalkka. Yleisiä esimerkkejä ovat myyntimiehet ja puhelinmyyjät. Provisiopalkkauksessa työntekijä tekee työnsä "yrittäjäriskillä", välikätenä.


title: Provisio

text: Luottokorttiyhtiöt ja pankit perivät korttitapahtumista provision kauppiaalta. Pankkikorttitilityksissä provisio on ollut kiinteästi hinnoiteltu. Luottokorttiyhtiöt käyttävät kuitenkin yleisesti prosentuaalista provisiohinnoittelua. Maksukorttien ja luottokorttien toimintatavat eroavat kuitenkin toisistaan, maksukorteissa osa provisiosta otetaan maksuaikana myyjältä, luottokorteissa taas asiakasta rahoitetaan ja osa provisiosta otetaan kuukausimaksussa, luoton tavoin.


title: Provisio

text: Visa ja Mastercard käyttävät edullisempia provisioita kuin American Express tai Diners Club. Tästä syystä edellä mainittujen korttien hyväksyttävyys kauppaliikkeissä on huomattavasti suurempi kuin jälkimmäisten. Kauppaketjujen omista luottokorteista kauppias ei joudu maksamaan provisiota, sillä kortit ovat heidän omiaan.


title: Pak Ou

text: Pak Ou -luolat sijaitsevat Laosissa Mekong-joen varrella noin 25 kilometriä Luang Prabangin kaupungista ylävirtaan. Ne ovat tärkeä osa kaupungin historiaa. Pak Ou -luolia on kaksi: alempi Tham Ting- ja ylempi Tham Phum. Luolat olivat lähiseudun kyläläisten tärkeitä palvontapaikkoja jo ennen buddhalaisuuden omaksumista valtauskonnoksi. Myöhemmin kuninkaalliset ottivat luolatemppelit suojelukseensa. Uudenvuoden aikaan kuningas seuranaan joukko Luang Prabangin silmäätekeviä teki luolille pyhiinvaellusmatkan.


title: Pak Ou

text: Pak Ou -luolissa on yhteensä yli 4000 buddhapatsasta, joista suurin osa seisoo "sadetta kutsumassa" -asennossa kädet alas ojennettuna. Tämä on erityisesti Laosissa yleinen tapa kuvata Buddha, muualla se on harvinaisempi.


title: Espoon kulttuurikeskus

text:
Espoon kulttuurikeskus () on Espoon Tapiolan kaupunginosan keskustassa sijaitseva kulttuuritalo. Espoon kulttuurikeskus on esittävän taiteen päänäyttämö Espoossa ja siellä tarjotaan kulttuuri- ja julkisia palveluita sekä järjestetään näyttelyitä, juhlia, kokouksia, messuja sekä yksityistilaisuuksia. Kulttuurikeskuksessa toimivat Espoon musiikkiopisto, Espoon kaupunginorkesteri Tapiola Sinfonietta, Tapiolan kirjasto, Tapiolan yhteispalvelupiste ja Espoon työväenopisto. Muiden muassa Espoon Kaupunginteatteri, April Jazz, Espoo Ciné, Tapiola Sinfonietta, PianoEspoo ja KuoroEspoo tuottavat ohjelmaa Espoon kulttuurikeskukseen.
Espoon kulttuurikeskus sijaitsee Tapiolan Keskustornin vieressä ja Kulttuuriaukion ja Keskusaltaan välissä. Rakennuksen on suunnitellut arkkitehti Arto Sipinen ja se valmistui vuonna 1989. Talossa on kaksi salia: 300-paikkainen teatterille sopiva Louhisali ja 800-paikkainen konserttikäytössä oleva Tapiolasali.


title: Nicky Chinn

text: Nicky Chinn (s. 16. toukokuuta 1945 Lontoo) on englantilainen säveltäjä ja levytuottaja. Yhdessä Mike Chapmanin kanssa he sävelsivät lukuisia hittisinglejä 1970-luvulla etupäässä englantilaisille glam-artisteille kuten Sweet, Suzi Quatro, Mud, Arrows ja Smokie.


title: Nicky Chinn

text: Chinn oli alkuperäiseltä koulutukseltaan moottorimekaanikko ja kiinnostui musiikista vasta yli 20-vuotiaana ja huomasi pian olevansa taitava kirjoittamaan tarttuvia pop-kappaleita. Vuonna 1970 hän tutustui muusikko Mike Chapmaniin. He liittyivät Mickey Mostin omistaman RAK-yhtiön palvelukseen ja alkoivat kirjoittaa lauluja Sweet-yhtyeelle.


title: Nicky Chinn

text: Chinn lopetti musiikkiteollisuudessa työskentelyn 1980-luvun alkupuolella. Runsaan kymmenen vuoden aikana hän ehti olla mukana tekemässä yli neljääkymmentä Englannin top 40 -hittiä.


title: Horace Ashenfelter

text: Horace Ashenfelter III (23. tammikuuta 1923 Collegeville, Pennsylvania – 6. tammikuuta 2018) oli yhdysvaltalainen estejuoksija ja olympiavoittaja.


title: Horace Ashenfelter

text: Ashenfelterin ennätys 3 000 metrin esteissä ennen Helsingin olympiakisoja 1952 oli vaatimaton 9.06,4. Hän voitti alkueränsä uudella ennätyksellään 8.51,0. Loppukilpailussa neuvostoliittolaiset Mihail Saltikov ja Vladimir Kazantsev vetivät alusta lähtien kaikkien aikojen kovinta vauhtia. Viimeisessä kaarteessa Ashenfelter ohitti ennakkosuosikki Kazantsevin tekemällä nopean riuhtaisun. Loppuaika oli nopein estejuoksussa koskaan saavutettu, 8.45,4. Tulos jäi hänen uransa parhaaksi. Virallista maailmanennätystä siitä ei tullut, koska IAAF alkoi hyväksyä estejuoksun maailmanennätyksiä vasta kaksi vuotta myöhemmin.


title: Horace Ashenfelter

text: Ashenfelter oli jälleen mukana olympialaisissa Melbournessa 1956, mutta hän karsiutui alkuerissä.


title: Horace Ashenfelter

text: Vuosina 1949–1959 Ashenfelter oli FBI:n agentti, ja sen jälkeen hän toimi myyntimiehenä jalometalliteollisuudessa. Harjoituksensa hän pääsi tekemään kotinsa lähellä olleessa puistossa yleensä vasta iltamyöhällä töiden jälkeen. Olympiavoiton jälkeen vitsailtiin, että hän on ainoa amerikkalainen vakooja, jota on kehuttu siitä, että hän antoi venäläisen ajaa itseään takaa.


title: Horace Ashenfelter

text: Ashenfelter vietti eläkepäiviään New Jerseyssä. Pennsylvanian osavaltionyliopiston sisäratahalli on nimetty hänen mukaansa. Vuonna 2012 hänet lisättiin Philadelphia Sports Hall of Fame -kunniajäseneksi.


title: Mike Chapman

text: Michael Donald "Mike" Chapman (s. 15. huhtikuuta 1947 Nambour, Queensland) on Australiassa syntynyt, myöhemmin Britanniaan muuttanut musiikkituottaja ja säveltäjä, joka sävelsi yhdessä Nicky Chinnin kanssa lukuisia hittejä 1970-luvulla etupäässä glam-artisteille kuten Sweet, Suzi Quatro, Mud ja Smokie. Chapman on myös tuottanut läpimurtoalbumeja Blondielle ja The Knack -yhtyeelle.


title: Mike Chapman

text: Muutettuaan Englantiin 1960-luvulla Chapman liittyi Tangerine Peel -nimiseen yhtyeeseen. Vuonna 1970 hän oli tarjoilijana lontoolaisessa hotellissa ja tutustui siellä Nicky Chinniin. Parivaljakko huomasi olevansa samalla aaltopituudella musiikin teon suhteen ja he perustivat lauluntekotiimin. Mickey Most palkkasi heidät RAK-yhtiöönsä ja parivaljakko alkoi tehdä lauluja Sweet-yhtyeelle. Heidän tarttuvista pop-kappaleistaan tuli hittejä ja myöhemmin he alkoivat tehdä lauluja myös muille yhtyeille. Chinnin ja Chapmanin tiimistä alettiin käyttää nimitystä ”ChinniChap”. 1970-luvun loppupuoliskolla heidän yhteistyönsä väheni ja viimeinen ChinniChap-hitti kirjoitettiin vuonna 1981.


title: Mike Chapman

text: Mike Chapman kunnostautui myös tuottajana. 1970-luvulla hän tuotti muun muassa Blondien, Suzi Quatron ja The Knackin levyjä. Vuosina 1978–1982 hän tuotti neljä Blondie-yhtyeen levyä jotka kaikki olivat suuria menestyksiä.


title: Mike Chapman

text: 1980- ja 1990-luvuilla hän teki etupäässä tuottajan töitä. Hänen tuottamia artisteja ovat olleet muun muassa Altered Images, Australian Crawl, Agnetha Fältskog, Divinyls, Rod Stewart, Lita Ford, Pat Benatar, Baby Animals ja Bow Wow Wow. Säveltäjänä Chapman on toiminut muun muassa Tina Turnerille ja Pat Benatarille. Vuonna 2006 hän oli mukana Suzi Quatron uudella albumilla säveltäjänä ja tuottajana.


title: Mike Chapman

text: Chapmanin tai Chinn-Chapmanin eli Chinnin ja Chapmanin menestyskappaleiden lista:


Mike Chapman


title: Mike Chapman

text: New World: "Tom Tom Turnaround", "Kara Kara"


title: Mike Chapman

text: The Sweet: "Funny Funny", "Co-Co", "Alexander Graham Bell"


title: Mike Chapman

text: The Sweet: "Poppa Joe", "Little Willy", "Wig-Wam Bam"


title: Mike Chapman

text: New World: "Sister Jane"


title: Mike Chapman

text: Mud: "Crazy", "Hypnosis", "Dyna-Mite"


title: Mike Chapman

text: Suzi Quatro: "Can the Can", "48 Crash", "Daytona Demon"


title: Mike Chapman

text: The Sweet: "Blockbuster", "Hellraiser", "Ballroom Blitz"


title: Mike Chapman

text: Arrows: "Touch Too Much"


title: Mike Chapman

text: Mud: "Tiger Feet", "The Cat Crept In", "Rocket", "Lonely This Christmas"


title: Mike Chapman

text: Suzi Quatro: "Devil Gate Drive", "Too Big", "The Wild One"


title: Mike Chapman

text: The Sweet: "Teenage Rampage", "The Sixteens", "Turn It Down"


title: Mike Chapman

text: Mud: "The Secrets That You Keep", "Moonshine Sally" (originally recorded in 1972), "One Night"


title: Mike Chapman

text: Suzi Quatro: "Your Mama Won’t Like Me"


title: Mike Chapman

text: Smokie: "If You Think You Know How to Love Me", "Don't Play Your Rock 'n' Roll to Me"


title: Mike Chapman

text: Smokie: "Something's Been Making Me Blue", "I'll Meet You at Midnight", "Living Next Door to Alice"


title: Mike Chapman

text: Suzi Quatro: "Tear Me Apart"


title: Mike Chapman

text: Smokie: "Lay Back In The Arms Of Someone", "It's Your Life", "Needles and Pins"


Mike Chapman


title: Mike Chapman

text: Suzi Quatro: "The Race is On", "If You Can’t Give Me Love", "Stumblin' In" (with Chris Norman)


title: Mike Chapman

text: Racey: "Lay Your Love on Me"


title: Mike Chapman

text: Smokie: "For A Few Dollars More", "Oh Carol"


title: Mike Chapman

text: Exile: "Kiss You All Over"


title: Mike Chapman

text: Nick Gilder: "Hot Child in the City"


title: Mike Chapman

text: Suzi Quatro: "She's in Love with You"


title: Mike Chapman

text: Racey: "Some Girls"


title: Mike Chapman

text: Suzi Quatro: "Mama's Boy" (producer only), "I've Never Been in Love" (producer only)


title: Mike Chapman

text: Toni Basil: "Mickey"


title: Mike Chapman

text: Altered Images: "Don't Talk To Me About Love" (sole producer only), "Love To Stay" (sole producer only)


title: Mike Chapman

text: Bow Wow Wow: "Do Ya Wanna Hold Me" (sole producer only)


title: Mike Chapman

text: Huey Lewis and the News: "Heart and Soul"


title: Mike Chapman

text: Pat Benatar: Love Is a Battlefield (co-written with Holly Knight)


title: Mike Chapman

text: Tina Turner: "Better Be Good to Me" (co-written with Holly Knight)


title: Mike Chapman

text: Tina Turner: "The Best" (co-written with Holly Knight), also reissued in 1993 as B-side to "I Don't Wanna Fight No More"


title: Mike Chapman

text: Smokie featuring Roy 'Chubby' Brown: "Living Next Door to Alice" (spoof rendition).


title: Streltsit

text: Streltsit (, ""ampujat"") olivat Venäjän tsaarin Iivana Julman noin vuosina 1540–1550 moderniksi jalkaväeksi perustama venäläinen sotilasyksikkö, jonka aseistuksena olivat hakapyssyt, myöhemmin musketit.


title: Streltsit

text: Aluksi noin 12 000 sotilaan joukoista 2 000 miestä muodosti tsaarin henkivartiokaartin. Alun perin värvättyinä palvelleista miehistä muodostui vähitellen vakituinen eliittiarmeija, jossa ammatti periytyi isältä pojalle. Streltseillä oli etuoikeutettu asema ja suuri vaikutusvalta Venäjän 1600-luvun sisäisissä valtataisteluissa.


title: Streltsit

text: Tsaari Fjodorin kuoltua streltsit kapinoivat toukokuussa 1682 ja riehuivat kolme päivää Moskovassa ja Kremlissä. Johtava pajarisuku Naryškinit murhattiin ja streltsien vaatimuksesta valtaistuimelle asetettiin alaikäiset Iivana V ja Pietari I Sofia Aleksejevnan huoltajuudessa. Pian huhuttiin streltsiprikazin uuden päällikön Ivan Hovanskin vallankaappausaikeista. Sofia Aleksejevna pakeni Moskovasta ja marssitti uudenaikaisia rykmenttejä streltsejä vastaan ja teloitutti Hovanskin syksyllä.


title: Streltsit

text: Streltsit tekivät vuonna 1698 jälleen epäonnistuneen kapinayrityksen Pietari I:tä vastaan, joka pani rangaistukseksi toimeen tuhansien streltsisotilaiden joukkoteloituksia ja määräsi joukot hajotettavaksi. Ruotsalaisille raskaasti hävityn Narvan taistelun jälkeen määräyksen toimeenpano kuitenkin keskeytettiin ja streltsiyksiköt osallistuivat suureen Pohjan sotaan. Viimeiset yksiköt hajotettiin 1720.


title: Streltsit

text: Streltsejä on esiintynyt dramatisoinnissa varsin vähän; 1980-luvulla tehdyssä monikansallisessa, osin Suomessa kuvatussa TV-sarjassa "Mustan Lohikäärmeen salaisuus" streltsit vilahtavat parissa alkupään jaksossa.


title: Dodge 400

text: Dodge 400 oli Dodgen toinen Chryslerin K-pohjalevylle perustunut auto 1980-luvun alussa. Sen sisarmalli oli Chrysler LeBaron. 400 esiteltiin vuonna 1982, mutta sen korvasi keskikokoinen Dodge 600 vain vuotta myöhemmin.


title: Dodge 400

text: 400 oli Dodgen uusi, ylellisempi versio Aries-mallista. Sitä oli saatavilla sekä 2- että 4-ovisina versioina; se oli Dodgen ensimmäinen avomalli sitten vuoden 1971 Challengerin. Chryslerin toimitusjohtaja Lee Iacocca uskoi voivansa herättää asiakkaiden kiinnostuksen avomalleihin, joita ei siihen aikaan myynyt yksikään toinen suuri amerikkalainen autonvalmistaja.


title: Dodge 400

text: 400:aa oli saatavilla vain kahdella eri varustetasolla - perusversiona ja LS:nä. Moottoriksi saattoi valita joko 2.2-litraisen nelisylinterisen rivimoottorin tai Mitsubishi Motorsin valmistaman 2.6-litraisen "Silent Shaft" rivinelosen. Avomallissa 2.6-litrainen moottori oli vakiona.


title: Dodge 400

text: Tuotanto yhteensä: 31,449.


title: Dodge 400

text: Vuodeksi 1983, LS-varustetason myynti lopetettiin; se oli ainoa suurempi muutos tälle mallivuodelle.


title: Dodge 400

text: Tuotanto yhteensä: 25,952.


title: Dodge 400

text: Vuonna 1983, 400-sedanmallin korvasi Dodge 600. 400-coupé- ja avomallit sisällytettiin 600-mallistoon vuonna 1984.


title: Kiviranta

text: Kiviranta tarkoittaa ainakin seuraavia asioita:


title: Beautiful Soul

text: Beautiful Soul on Jesse McCartneyn esikoisalbumi, joka julkaistiin vuonna 2004. Albumia tehtiin kaksi vuotta.


title: Beautiful Soul

text: CD


title: Beautiful Soul

text: VCDCD


title: Beautiful Soul

text: DVD


title: Gottfried Böhm

text: Gottfried Böhm (s. 23. tammikuuta 1920 Offenbach am Main) on saksalainen arkkitehti. Hänelle myönnettiin Pritzker-palkinto vuonna 1986.


title: Gottfried Böhm

text: Böhmin suunnittelemia ovat esimerkiksi kirkko Nevigesissä, kaupungintalo Bensbergissä, Deutsche Bank Luxemburgissa sekä julkinen kirjasto Ulmissa.


title: Gottfried Böhm

text: Böhm meni vuonna 1948 naimisiin Elisabeth Haggenmüllerin kanssa. Avioliitosta on syntynyt neljä poikaa.


title: Sekanttimenetelmä

text: Sekanttimenetelmä on numeerisen analyysin algoritmi funktion nollakohdan löytämiseksi. Menetelmässä käytetään käyrän sekantteja uuden, edellistä tarkemman likiarvon löytämiseksi juurelle.


title: Sekanttimenetelmä

text: Sekanttimenetelmä on määritelty rekursiokaavalla


title: Sekanttimenetelmä

text: Kuten kaavasta havaitaan, sekanttimenetelmä edellyttää kahta alkuarvoa, "x" ja "x", jotka tulisi valita mahdollisimman läheltä etsittävää nollakohtaa.


title: Sekanttimenetelmä

text: Valitaan "x" ja "x". Muodostetaan suora pisteiden ("x", "f"("x")) ja ("x", "f"("x")) kautta oikealla olevan kuvan mukaisesti. Sekantin yhtälö voidaan määrittää seuraavasti:


title: Sekanttimenetelmä

text: Seuraavaksi valitaan "x" siten, että se on kyseisen sekantin nollakohta eli


title: Sekanttimenetelmä

text: Tämän yhtälön ratkaisuna saadaan sekanttimenetelmän rekursiokaava.


title: Sekanttimenetelmä

text:
Yleensä sekanttimenetelmän iteraatiot suppenevat kohti funktion "f" nollakohtaa, jos alkuarvot "x" ja "x" on valittu suhteellisen läheltä juurta. Suppenemisnopeus on φ, missä
on kultaisen leikkauksen suhde. Suppenemisnopeus ylittää siis lineaarisen suppenemisnopeuden.


title: Sekanttimenetelmä

text: Tämä pätee kuitenkin vain tietyillä ehdoilla. Funktion "f" on oltava juuressa kahdesti derivoituva ja kyseinen juuri ei saa olla moninkertainen.


title: Sekanttimenetelmä

text: Jos alkuarvot eivät ole juuren läheisyydessä, sekanttimenetelmä ei välttämättä suppene.


title: Sekanttimenetelmä

text: Regula falsi -menetelmä toimii samalla kaavalla kuin sekanttimenetelmä. Se ei kuitenkaan sovella kaavaa arvoihin "x" ja "x", vaan arvoon "x" ja viimeisimpään sellaiseen iteraatioon "x", jolle "f"("x") ja "f"("x") ovat erimerkkiset. Tämä takaa, että regula falsi -menetelmä suppenee aina, kunhan alkuarvot on valittu siten että vastaavat funktion arvot ovat erimerkkiset.


title: Sekanttimenetelmä

text:
Sekanttimenetelmän rekursiokaava voidaan johtaa Newtonin menetelmästä
käyttämällä approksimaatiota
Kun verrataan Newtonin menetelmää ja sekanttimenetelmää, Newtonin menetelmä suppenee nopeammin: sen suppenemisnopeus on verrannollinen toiseen potenssiin, kun taas sekanttimenetelmän arvoon φ ≈ 1.6. Newtonin menetelmä vaatii kuitenkin funktion derivointia samoin kuin sekä funktion että sen derivaatan arvon laskemista joka iteraatiolla. Siksi sekanttimenetelmä voi olla käytännössä nopeampi joissakin tapauksessa. Jos esimerkiksi oletamme, että funktion ja sen derivaatan arvojen laskeminen vaatii joka iteraatiolla yhtä paljon aikaa muiden aikatekijöiden ollessa samoja, sekanttimenetelmällä voidaan laskea kaksi iteraatiota samassa ajassa kuin Newtonin menetelmällä, jolloin sekanttimenetelmä on nopeampi.


title: Sekanttimenetelmä

text:
Etsi yhtälön cos("x") = "x" positiivinen ratkaisu.
Muutetaan tehtävä funktion "f"("x") = cos("x") − "x" nollakohdan löytämiseksi. Valitaan "x" = 0 ja "x" = 1. Tällöin


title: Bf

text: Bf tarkoittaa seuraavia:


title: Bf

text: Aihepiiriin liittyy myös seuraava:


title: Ernst Haefliger

text: Ernst Haefliger (6. heinäkuuta 1919 Davos – 17. maaliskuuta 2007 Davos) oli sveitsiläinen tenori.


title: Ernst Haefliger

text: Haefliger opiskeli muun muassa Zürichissä. Hän teki debyyttinsä Genevessä vuonna 1942. Hän lauloi Zürichin oopperassa 1943–1951 ja tulkitsi oopperamusiikin ohella muun muassa Bachia.


title: Ernst Haefliger

text: Haefliger esiintyi uransa aikana lukuisissa oopperataloissa. Vuosina 1952–1974 hän oli Deutsche Operin tähti. Hänen ensimmäinen esiintymisensä Pohjois-Amerikassa oli vuonna 1959 Vancouverissa.


title: Ernst Haefliger

text: Ernst Haefligerista tuli vuonna 1971 laulun professori Münchenin musiikkikorkeakoulussa. Hän menehtyi sydänvikaan 17. maaliskuuta 2007 87-vuotiaana. Hän oli naimisissa ja hänellä oli kolme lasta.


title: Great Sand Dunesin kansallispuisto

text: Great Sand Dunesin kansallispuisto () on Yhdysvaltain Coloradon osavaltiossa sijaitseva kansallispuisto. Alun perin alue julistettiin kansalliseksi suojelumonumentiksi vuonna 1932. Se kohotettiin kansallispuiston asemaan 13. syyskuuta 2004. Kansallispuiston 340 km² laajuista alaa hallinnoi National Park Service.


title: Great Sand Dunesin kansallispuisto

text: Puisto on tunnettu hiekkadyyneistään, jotka ovat Yhdysvaltain korkeimpia: ne kohoavat noin 230 metriin. Dyynit peittävät noin 78 km² puiston alasta. Niiden on arveltu olevan jopa 12 000 vuoden ikäisiä. Ne muovautuivat Rio Grande -joen ja sen sivujokien tuomasta hiekasta, jota länsituulet puhalsivat puistoon. Puiston muihin nähtävyyksiin kuuluvat muun muassa myös vanhat kuusi- ja mäntymetsät.


title: Bj

text: Bj tarkoittaa seuraavia:


title: Arthur Chung

text: Raymond Arthur Chung (10. tammikuuta 1918 – 23. kesäkuuta 2008) oli guyanalainen poliitikko ja juristi, joka toimi maansa ensimmäisenä presidenttinä.


title: Arthur Chung

text: Guyanasta tuli tasavalta 23. helmikuuta 1970. Chung toimi tämän jälkeen runsaat kymmenen vuotta tasavallan presidenttinä ennen kuin Forbes Burnham korvasi hänet 1980. Chung oli myös ensimmäinen kiinalaistaustainen (hakka) valtionpäämies Aasian ulkopuolella.


title: Arthur Chung

text: Chung valmistui Modern High Schoolista vuonna 1938. Hän lähti toukokuussa 1945 Brittiläisestä Guyanasta Lontooseen, mutta palasi lokakuussa 1948.


title: First Card

text: First Card on Mastercard-järjestelmään kuuluva liikematkustukseen suunnattu yritysluottokortti, jota tarjoaa Suomessa Nordea.


title: First Card

text: First Card on saavuttanut Ruotsissa noin 35 %:n markkinaosuuden yli 200 000 kortillaan. 75 % Ruotsin suurimmista yrityksistä on valinnut yrityskortti- ja matkatiliohjelmakseen First Cardin.


title: First Card

text: First Card Finans Ab perustettiin Ruotsissa vuonna 1990. Se oli Nyman & Schoultz -matkatoimiston kehittämä matkatili- ja yritysluottokorttiratkaisu sen omille yritysasiakkaille.


title: First Card

text: Matkatoimisto Nyman & Schoultz halusi jatkaa ydintoiminnoissaan ja myi First Card Finans Ab -tytäryhtiön American Expressille 1990-luvun puolivälissä. American Express ei nähnyt järkeväksi kilpailla markkinoilla omien korttiensa kanssa toisella kortilla, joka oli Mastercard-pohjainen, ja myi yrityksen vuonna 1999 NordBanken Finans Ab:lle, jolla ei ollut vielä omaa yrityskorttituotetta. Merita Pankin ja NordBankenin fuusiossa First Card Ab siirtyi osaksi Merita-NordBanken-konsernia, nykyistä Nordeaa.


title: First Card

text: Nordea toi First Card -tuotteen Suomeen vuonna 2001 ja laajensi vuonna 2005 ohjelman kattamaan koko Pohjoismaat, myös Tanskan ja Norjan.


title: Dodge 600

text: 600 oli Dodgen versio Chryslerin E-pohjalevylle perustuneesta ylellisestä autosta 1980-luvulla. Se esiteltiin 1983 keskikokoisena mallina ja sen valmistus loppui mallivuoden 1988 jälkeen. Se oli Chryslerin yritys GM:n A-pohjalevylle perustuneiden mallien, kuten esimerkiksi Chevrolet Celebrityn kilpailijaksi, kun taas Chrysler M-pohjalevylle perustunut Dodge Diplomat oli GM:n G-pohjalevyä käyttäneiden autojen, kuten Pontiac Bonnevillen kilpailija. Se korvasi sekä 400- että Mirada-mallit.


title: Dodge 600

text: Kun Dodge lopetti täysikokoisen St. Regis -mallin valmistuksen mallivuoden 1981 jälkeen, keskikokoisesta Diplomatista tuli Dodgen huippumalli. Vuodeksi 1983 Dodge tarvitsi vielä yhden sedan-mallin mallistoonsa, ja niin syntyi 600, joka sijoittui mallistossa Ariesin ja Diplomatin väliin.


title: Dodge 600

text: 600 tähdättiin Dodgen vastaukseksi ajan eurooppalaisille sedaneille. Sen numeerinen mallinimi ja muotoilu suunniteltiin muistuttamaan Mercedes-Benzin malleja, mutta sen pääkilpailijoiksi muodostui lopulta sen amerikkalaiset vastineet Chevrolet Celebrity, Pontiac 6000 ja Ford Fairmont. Se debytoi neliovisena sedanina, ja oli saatavilla kahdella eri varustetasolla: perusversiona ja ES:nä ("Euro/Sedan"). Moottorina oli joko Chryslerin 2,2-litrainen 4-sylinterinen moottori tai Mitsubishin valmistama 2,6-litrainen 4-sylinterinen.


title: Dodge 600

text: 600:myynti lähes kaksinkertaistui toisena vuonna, suurilta osin siksi että entisen 400-mallin coupe- ja avomallit lisättiin 600-mallistoon (vaikka ne edelleen valmistettiin Chrysler K-pohjalevylle). Turboahdettu versio 2,2-litraisesta moottorista tuotiin myös tarjolle vuonna 1984.


title: Dodge 600

text: 600:n tehtiin useita muutoksia vuodelle 1985. 600-sedanin akseliväli kasvoi ja aiemmat perus- ja ES varustetasot korvattiin uudella SE-varustetasolla, johtuen uuden Lancer-mallin, joka muuten olisi kilpaillut suoraan 600:n kanssa (myöskään 5-vaihteinen manuaalivaihteisto ei ollut enää saatavilla, koska haluttiin rajoittaa kilpailua Lancerin ja 600:n välillä) esittelystä. Coupe- ja avomallit säilyivät lähes muutoksitta lukuu nottamatta pieniä muutoksia varustelussa ja sisustuksessa. Ainoa muutos moottoreissa oli 2.2-litraisen kaksikurkkuisen Holley-kaasuttimen korvaaminen ruiskutusjärjestelmällä.


title: Dodge 600

text:
Sedanin perusversio palasi vuodelle 1986, samalla kun kaikkien 600-mallien muotoilua uusittiin, saaden uuden, tätä nykyä kaikissa Dodge-malleissa olevan "ristikko"-maskin. 2,6-litrainen moottori kovattiin 2,5-litraisella versiolla 2,2-litraisesta moottorista.
600 lähestyi loppuaan. Coupe- ja avomallien valmistus lopetettiin mallivuodelle 1987, kun taas sedanin valmistus päättyi vuonna 1988, jolloin 600:n (kuten myös pienemmän Ariesin ja Lancerin) korvasi Spirit.


title: BQ

text: BQ on espanjalainen elektroniikkayhtiö. Se valmistaa älypuhelimia, tablettitietokoneita ja niiden lisävarusteita. Lisäksi yritys tekee robotiikkaan ja 3D-tulostukseen liittyviä tuotteita. BQ on valmistanut Android-puhelinten lisäksi Ubuntu Touchilla varustettuja puhelimia ja tabletteja.


title: Knut Nystedt

text: Knut Nystedt (3. syyskuuta 1915 Oslo – 8. joulukuuta 2014) oli norjalainen säveltäjä.


title: Knut Nystedt

text: Nystedt syntyi Oslossa ja opiskeli sävellystä Bjarne Brustadin ja Aaron Coplandin johdolla. Hän toimi vuosina 1946–1982 urkurina Torshovin kirkossa Oslossa. Vuosina 1964–1985 hän oli kuoronjohdon professori Oslon yliopistossa.


title: Knut Nystedt

text: Nystedt johti vuosina 1950–1990 Det Norske Solistkoria ja esiintyi sen kanssa Skandinaviassa, Saksassa, Ranskassa, Yhdysvalloissa, Japanissa, Koreassa, Hongkongissa, Thaimaassa, Kiinassa ja Israelissa.


title: Knut Nystedt

text: Nystedt toimi vuodesta 1991 kunniaprofessorina Argentiinassa. Useita hänen sävellyksiään on levytetty. Yksi hänen sävellyksensä on myös vuoden 1986 suomalaisessa virsikirjassa virtenä 415.


title: Skicross

text: Skicross on freestylehiihdon kilpailulaji. Skicrossissa neljä tai kuusi laskijaa starttaa samaan aikaan radalle. Puolet ensimmäisinä maaliin tulleista jatkaa aina seuraaville kierroksille, kunnes viimeisellä laskulla ensimmäisenä maaliin tullut voittaa. Ennen varsinaisia crossilaskuja, lasketaan aikalaskut, josta karsitaan mukaan parhaat 32 (4 kerrallaan) tai 48 (6 kerrallaan) laskijaa.


title: Skicross

text: Skicross-radan tarkoitus on olla mahdollisimman monipuolinen, sisältäen muun muassa erilaisia hyppyreitä, aaltoja sekä kallistettuja tai tavallisia käännöksiä. Laskuun lähdetään lähtöportista, jossa suksen kärjet ovat avautuvaa levyä vasten. Kun portti avautuu, laskijat vetävät itsensä liikkeelle lähtötelineen kahvoista. Vauhti radalla vaihtelee hyvin hitaista kohdista maksimaalisen nopeisiin. Juuri vauhtivaihtelut radalla tekevät toisen kilpailijan ohittamisen mahdolliseksi.


title: Ciudad Real Madrid

text: Ciudad Real Madrid () on jalkapallosta tunnetun espanjalaisen urheiluseuran Real Madridin harjoituskeskus. Se sijaitsee Valdebebasin puistossa Espanjan pääkaupungin Madridin koillisosassa lähellä IFEMA-messukeskusta ja Barajasin lentoasemaa. Keskuksen peruskivi muurattiin 12. toukokuuta 2004 ja virallisia avajaisia vietettiin 30. syyskuuta 2005 seuran puheenjohtajan Florentino Pérezin, Madridin kaupunginjohtajan Alberto Ruiz-Gallardónin ja Madridin itsehallintoalueen puheenjohtajan Esperanza Aguirren johdolla. Alueen suunnittelusta vastasi yhdysvaltalainen EDSA. __notoc__


title: Ciudad Real Madrid

text: Alue on kooltaan 1,2 neliökilometriä, josta urheilukäyttöön on varattu noin 360 000 neliömetriä. Ensimmäisen rakennusvaiheen kokonaiskustannukset olivat noin 90 miljoonaa euroa.


title: Ciudad Real Madrid

text: Alue on jaettu kolmeen osaan: urheilu- (), palvelu- () ja huvialueeseen (). Jo valmistuneeseen urheilualueeseen kuuluu 10 jalkapallokenttää, muut harjoitus- ja kuntoutustilat sekä kahvila ja lehdistökeskus, jossa toimii myös seuran televisiokanavan Real Madrid TV:n studio.


title: Ciudad Real Madrid

text: Palvelualueelle on tarkoitus rakentaa asuintalo seuran pelaajille, urheilulääketietellinen klinikka sekä hotelli- ja kongressikeskus myös ulkopuolisten käyttöön. Huvialueelle puolestaan rakennetaan koripallostadion Real Madridin koripallojaosta varten, kauppakeskus, amfiteatteri kulttuuritapahtumia varten sekä jalkapalloaiheinen teemapuisto.


title: Ciudad Real Madrid

text: Yksi Ciudad Real Madridin jalkapallokentistä on 6 000 -paikkainen, Real Madridissa 1950- ja 1960-luvuilla pelanneen Alfredo Di Stéfanon mukaan nimetty Estadio Alfredo Di Stéfano, jolla Real Madridin reservijoukkue Castilla pelaa kotiottelunsa. Stadion avattiin virallisesti 9. toukokuuta 2006 ystävyysottelulla, jossa kohtasivat Real Madrid ja ranskalainen Stade Reims muistellaakseen samaisten seurojen välillä 50 vuotta aiemmin pelattua Euroopan cupin ensimmäistä loppuottelua. Real Madrid voitti avajaisottelun maalein 6–1 ja stadionin ensimmäisenä maalintekijänä sai kunnian olla puolustaja Sergio Ramos. Stadionin kapasiteetti on tulevaisuudessa mahdollista nostaa 25 000:een lisäkatsomoiden avulla.


title: Ciudad Real Madrid

text: Real Madridin vanha harjoituskeskus Ciudad Deportiva () sijaitsi Madridin keskustassa Paseo de la Castellanan varrella. Keskus poistui käytöstä vuonna 2003.


title: Ciudad Real Madrid

text: Ciudad Deportiva valmistui puheenjohtaja Santiago Bernabéun alaisuudessa 18. toukokuuta 1963 ja sijaitsi tuolloin vielä Madridin laitamilla. Kompleksiin kuului harjoituskentät edustusjoukkueelle ja juniorijoukkueille sekä kuntoilu- ja virkistystilat. Tuolloin seuralla oli jaosto myös muun muassa tennikselle, jonka pelaajat harjoittelivat samoissa tiloissa. Alueella sijaitsi myös vuonna 1966 rakennettu Pabellón Raimundo Saporta, jossa Real Madridin koripallojoukkue pelasi kotiottelunsa 38 vuoden ajan.


title: Ciudad Real Madrid

text: Lähestyttäessä 1900-luvun loppua Ciudad Deportivaa ympäröivä alue ei ollut enää Madridin laitamilla, vaan siitä oli tullut kaupungin pohjoisosan tärkeä liikenteen solmukohta. Sijainti Paseo de la Castellanan varrella nosti alueen arvoa entisestään. Real Madridin velkojen kasaantuessa 1990-luvulla alueen uudelleenkaavoittaminen ja -kehittäminen otettiin esille useasti, mutta lopulliset suunnitelmat alkoivat edetä vasta puheenjohtaja Florentino Pérezin kaudella. Vuonna 2000 tehtiin esitys Ciudad Deportivan alueen uudelleenkaavoittamisesta, jonka Madridin kaupunginvaltuusto hyväksyi. Real Madridin ja paikallishallinnon välinen sopimus edellytti, että Real Madrid luovuttaisi osan alueesta kaupungille. Tämän jälkeen sekä Real Madrid ja kaupunki myivät omat osuutensa neljälle yhtiölle, jotka olivat Repsol, Mutua Madrileña, Sacyr Vallehermoso ja OHL. Real Madrid ansaitsi kaupassa noin 450 miljoonaa euroa. Yhtiöt rakentavat alueelle neljä pilvenpiirtäjää, jotka tunnetaan yhteisnimellä Cuatro Torres.


title: Estadio Alfredo Di Stéfano

text: Estadio Alfredo Di Stéfano on Real Madridin harjoituskeskuksessa Ciudad Real Madridissa sijaitseva 6 000 -paikkainen jalkapallostadion, jolla Real Madridin reservijoukkue Castilla pelaa kotiottelunsa. Se on nimetty Real Madridissa 1950- ja 1960-luvuilla pelanneen Alfredo Di Stéfanon mukaan. Stadion sijaitsee Madridin koillisosassa.


title: Estadio Alfredo Di Stéfano

text: Stadion avattiin virallisesti 9. toukokuuta 2006 ystävyysottelulla, jossa kohtasivat Real Madrid ja ranskalainen Stade Reims muistellakseen samaisten seurojen välillä 50 vuotta aiemmin pelattua Euroopan cupin ensimmäistä loppuottelua. Real Madrid voitti avajaisottelun maalein 6–1 ja stadionin ensimmäisenä maalintekijänä sai kunnian olla puolustaja Sergio Ramos. Stadionin kapasiteetti on tulevaisuudessa mahdollista nostaa 25 000:een lisäkatsomoiden avulla.


title: Bt

text: Bt tarkoittaa seuraavia:


title: Seventh Angel

text: Seventh Angel on brittiläinen thrash metal -yhtye, joka perustettiin vuonna 1987. Yhtye tuli tunnetuksi tavastaan yhdistää doom metalia ja melankolisia tunnelmaosia musiikkiinsa. Brittiläinen sanomalehti The Daily Telegraph nimitti Seventh Angelia aikanaan "yhdeksi Yhdistyneen kuningaskunnan johtavista kristillisistä thrash metal -yhtyeistä." Cross Rhythms -lehden mukaan "Seventh Angelia pidettiin pitkän aikaa Englannin parhaana metalliyhtyeenä."


title: Seventh Angel

text: Seventh Angel julkaisi 2 albumia, "The Torment" ja "Lament for the Weary" ennen hajoamistaan 1992. Seventh Angelilla oli levytyssopimus Music for Nations -levy-yhtiön kanssa, jolla oli tallissaan sellaisia nimekkäitä yhtyeitä kuin Metallica, Slayer ja Megadeth. Yhtye näyttäytyi konserttikoosteissa televisiokanavilla Channel 4 ja BBCTV. Seventh Angel palasi yhteen 23. toukokuuta 2008, allekirjoitti levytyssopimuksen Bombworks Recordsin kanssa ja julkaisi uuden albumin nimeltä "The Dust of Years" 24. kesäkuuta 2009.


title: Seventh Angel

text: Seventh Angelin perustivat vuonna 1987 Ian Arkley ja Scott Rawson. Yhtyeen kokoonpano muuttui jatkuvasti: viiden rumpalin liityttyä ja lähdettyä vuonna 1988 otti rumpalin paikan Mark Ruff vuonna 1988 ja Seventh Angel äänitti ensimmäisen demonsa "Seventh Angel". Mark Ruff toimi rumpalina ja Ian Arkley vastasi bassosta, kitaroista ja laulusta. Pian Simon Bibby otti basistin paikan soittaakseen yhtyeen paikallisilla konserteissa Midlandsin alueella. Yhtye soitti ensimmäisen konserttinsa Nethertonissa, West Midlandsin alueella. Seventh Angel soitti viidennen konserttinsa Greenbelt-festivaaleilla yhdysvaltalaisen punk-thrash metal -yhtye One Bad Pig:n kanssa vuonna 1989, jonka jälkeen Mark Ruff jätti yhtyeen ja Seventh Angel teki kiertueen Yhdistyneessä kuningaskunnassa sekä Irlannissa Whitecross-yhtyeen kanssa. Rummut kiertueella soitti Colin Brookes. Scott Rawson lähti yhtyeestä mutta palasi takaisin tuoden mukanaan Andrew "Tank" Thompsonin, joka otti Colin Brookesin paikan rumpalina.


title: Seventh Angel

text: Seventh Angelin äänittäessään livenä toista demoaan "The Rehearsal Demo" Scott ehti jälleen lähteä yhtyeestä kahdeksi kuukaudeksi palatakseen takaisin 27. joulukuuta 1989. 25. tammikuuta 1990 Seventh Angel esiintyi brittiläisen televisiokanavan Channel 4:n ohjelmassa "Not on Sunday". He esittivät kappaleen "Divine Takeover". Myös Brian Redhead haastatteli yhtyettä. The Daily Telegraph -lehti kuvaili Seventh Angelia "yhdeksi Ison-Britannian johtavista kristillisistä thrash metal -yhtyeistä". Yhtyeen demot saivat hyvän vastaanoton lukuisissa lehdissä.


title: Seventh Angel

text: 14. helmikuuta Ian Arkley ja Simon Bibby joutuivat auto-onnettomuuteen, jossa Simon mursi kätensä ja Ian vahingoitti useita hampaitaan. Se ei kuitenkaan estänyt Seventh Angelia soittamasta sovittuja konserttejaan vaikka Simon pystyi vain laulamaan.


title: Seventh Angel

text: 12.–14. maaliskuuta Seventh Angel äänitti kolmannen demonsa "Heed the Warning", se äänitettiin ja miksattiin White Rabbit Studiossa Bridgenorthissa, tuottajanaan Paul Hodson. Pian sen jälkeen Seventh Angel sai levytyssopimuksen Under One Flag (Music for Nations) -levy-yhtiön kanssa ja äänitti Mad Hat Sudiossa Wolwerhamptonissa esikoisalbuminsa "The Torment", tuottajanaan jälleen Paul Hodson. Kansikuvan maalasi tunnettu brittiläinen kuvittaja Rodney Matthews.


title: Seventh Angel

text: Sen jälkeiset kuukaudet yhtye soitti konsertteja Dudleyn ja Stourbridgen alueilla, mukaan lukien viidesti Brierley Hillin The Rock Tavern -klubilla. Se osoittautui yhtyeen konserttipaikaksi, jossa yhtye sai aina parhaimman vastaanottonsa välittömiltä ihailijoilta. Seventh Angelista kehkeytyi pian sen verran suosittu, että marraskuussa yhtye toimi pääesiintyjänä Metal Meltdown -tapahtumassa, joka jäi myös Simon Bibbyn viimeiseksi konsertiksi: hän lähti yhtyeestä myöhemmin helmikuussa.


title: Seventh Angel

text: Helmikuussa 1991 Seventh Angel esiintyi BBC TV:ssä neljään otteeseen videomateriaalilla "Metal Meltdown" -festivaaleilta. "Forbidden Desires" oli valikoituna kappaleena. Simonin lähdettyä yhtye myös lopetti yhteistyön managerinsa Dave Williamsin kanssa.


title: Seventh Angel

text: Simon Jones auttoi yhtyettä liittymällä basistiksi keikkakokoonpanoon ja Seventh Angel konsertoi Hourshamin ja Stourbridgen alueella kevään 1991 aikana. Yhtye soitti myös festivaaleilla kuten "Harry" ja "Crossfire". Seventh Angel myös teki kiertueen Yhdistyneen kuningaskunnan poikki Toranaga-yhtyeen kanssa 12. maaliskuuta – 7. huhtikuuta, soittaen 11 konserttia.


title: Seventh Angel

text: Seventh Angel äänitti toisen albuminsa "Lament for the Wearyn" 4.–16. heinäkuuta 1991 ICC Studiossa, tuottajanaan Roy Rowland. Albumi miksattiin elokuun ensimmäisen kymmenen päivän aikana. "Lament for the Weary" sai runsaasti hyviä arvosteluja ja siitä tuli Seventh Angelin kohokohta ollen yhtyeen arvostetuin ja suosituin albumi. Tyyli albumilla vaihtui ankarasta, suoraviivaisesta thrash metalista enemmän progressiivisempaan thrash-doom metaliin ja sisältää melankolista, puhdasta kitarointia. Ian Arkley sai useissa medioissa tunnustusta vaikuttavana kitaristina.


title: Seventh Angel

text: Seventh Angel soitti konsertin "Greenbelt"-festivaalien päälavalla 23. elokuuta, jakaen pääesiintyjän aseman Galactic Cowboys -yhtyeen kanssa. Lokakuussa Scott Rawson jätti yhtyeen kolmannen kerran ja lopullisesti. Seventh Angel jatkoi vain Ian ja Tank vakituisina jäseninään.


title: Seventh Angel

text: Seventh Angel ehti hajota kertaalleen mutta palasi kokoon esiintyäkseen Saksassa "Christmas Rock Night" -tapahtumassa 7. joulukuuta John Willis basistinaan. Myös Simon Bibby soitti konsertissa. Seuraavien kuukausien aikana Earl Morris ja Nic White soittivat yhtyeessä bassoa.


title: Seventh Angel

text: Vuonna 1992 Seventh Angel soitti konsertteja ja festivaaleilla Yhdistyneessä kuningaskunnassa, Hollannissa ja Saksassa. 30. maaliskuuta yhtye soitti Utrechtissa, Hollannissa. Tässä vaiheessa Detritus-yhtyeessä vaikuttanut Mark Broomhead liittyi Seventh Angeliin ja yhtye soitti jälleen "Greenbelt"-festivaaleille 28. elokuuta, tällä kertaa Veni Domine -yhtyeen kanssa. Soitettuaan eri festivaaleilla ja konserteissa, Seventh Angel soitti viimeisen konserttinsa 12. joulukuuta 1992 Utrechissa, Hollannissa. Yhtye hajosi.


title: Seventh Angel

text: Kitaristisolisti Ian Arkley perusti Seventh Angelin jälkeen death-doom metal -yhtye Ashen Mortalityn, josta tuli myös suosittu brittiläinen bändi.


title: Seventh Angel

text: Vuonna 2004 Retroactive Records julkaisu uudelleen loppuunmyydyt albumit "The Torment" ja "Lament for the Weary". Vuonna 2005 Bombworks Records -levy-yhtiö julkaisi uudelleen "Heed the Warning" demon liveäänitteiden kera.


title: Seventh Angel

text: Seventh Angel ilmoitti paluustaan 23. toukokuuta 2008. Nykyiseen kokoonpanoon kuuluu Ian Arkley, Andrew "Tank" Thompson (rummut), Simon Bibby (kitara), ja Mark Broomhead (basso). Yhtye perusti myös virallisen MySpace-sivun. 1. lokakuuta puolalainen levy-yhtiö Metal Mind Productions ilmoitti julkaisevansa uudelleen yhtyeen kaksi ensimmäistä albumia. "Lamentin" uusintajulkaisu sisältää lisäkappaleen "The Turning Tide". Se on tyyliltään yhtyeen tunnistettavaa thrash ja doom metalia sillä erotuksella, että laulu on death metal -murinaa. Myöhään vuonna 2008 yhtye esiintyi Brainstorm festivalissa, Flevo festivalissa, Alankomaissa, ja Nordic Festissa, Norjassa. 3. maaliskuuta 2009 Blabbermouth.net uutisoi, että yhtye menee studio The Prioryyn, Birminghamissa, tuottajanaan Greg Chandler yhtyeestä Esoteric äänittämään uuden albumin. Kansitaiteen tekee Darkwave Art -yrityksen Matt Vickerstaff (tehnyt kansia mm. My Dying Bridelle). 6. maaliskuuta ilmoitettiin, että yhtye on kiinnitetty Bombworks Recordsille. Kolmannen albumin nimeksi on varmistunut "The Dust of Years". Bombworks ilmoitti albumin julkaisuajankohdaksi 24. kesäkuuta.


title: Bv

text: Bv tarkoittaa seuraavia:


title: Bw

text: Bw tarkoittaa seuraavia:


title: Mäntsälän ilmailukerho

text: Mäntsälän ilmailukerho (MILK Ry) on kevytilmailun harrastusseura, ts. moottorilentoseura.


title: Mäntsälän ilmailukerho

text: Kerho perustettiin 1990-luvulla Mäntsälässä, mutta nykyään sen kotipaikka on Helsinki ja toiminta tapahtuu pääosin Malmin lentoasemalta Helsingissä ja Hyvinkään lentopaikalta.


title: Mäntsälän ilmailukerho

text: Kerho antaa ultrakeveiden lentokoneiden lupakirjaan tähtäävää koulutusta sekä jatkokoulutusta. Kerhon lentokalustoon kuului vuonna 2010 kolme Atec Zephyr 122 -kevytlentokonetta.


title: Aritmeettinen funktio

text: Aritmeettinen funktio eli lukuteoreettinen funktio on kuvaus, joka on määritelty luonnollisille luvuille ja joka saa arvoksi kompleksilukuja. Aritmeettiset funktiot liittyvät lähinnä lukuteoriaan ja laskettavuuden teoriaan.


title: Aritmeettinen funktio

text: Aritmeettisia funktioita tutkitaan paljon Bellin sarjojen avulla. Funktiojoukkoa voidaan käsitellä myös kommutatiivisena renkaana kahteen joukossa määriteltyyn operaatioon nähden. Funktiojoukon tärkeimmät osajoukot ovat additiiviset ja multiplikatiiviset funktiot.


title: Aritmeettinen funktio

text:
Formaalisti aritmeettiset funktiot määritellään seuraavasti:
missä formula_2 tarkoittaa luonnollisten lukujen joukkoa formula_3 ja formula_4 kompleksilukujen joukkoa.


title: Aritmeettinen funktio

text: Aritmeettiset funktiot muodostavat joukon, jonka keskuudessa voidaan määritellä erilaisia binäärioperaatioita. Nämä operaatiot siis muodostavat kahdesta joukon funktiosta uuden funktion. Keskeisiä operaatioita ovat seuraavat:


title: Aritmeettinen funktio

text: Näissä formula_11 ja formula_12 ovat aritmeettisia funktioita ja formula_13 on positiivinen kokonaisluku. Merkintä formula_14 tarkoittaa, että formula_13 on jaollinen formula_16:llä.


title: Aritmeettinen funktio

text:
Aritmeettisten funktioiden joukko formula_17 muodostaa yllä määriteltyjen summan ja Dirichlet'n tulon kanssa kommutatiivisen renkaan formula_18.
Tämän renkaan nolla- ja ykkösalkiot ovat aritmeettiset funktiot formula_19 ja formula_20, jotka määritellään seuraavasti:


title: Aritmeettinen funktio

text: formula_18 ei ole kunta, sillä kaikille funktiojoukon funktioille ei löydy käänteisfunktiota Dirichlet'n tulon suhteen. Käänteisfunktio on vain sellaisilla aritmeettisilla funktioilla, joilla formula_24.


title: Aritmeettinen funktio

text: Aritmeettisia funktioita ovat esimerkiksi seuraavat:


title: Bx

text: Bx tarkoittaa seuraavia asioita:


title: By

text: By tarkoittaa seuraavia:


title: Hale–Bopp

text: Hale–Bopp (myös Halen–Boppin komeetta, tunnus C/1995 O1) on komeetta, jonka löysivät tähtitieteilijät Alan Hale ja Thomas Bopp vuonna 1995. Lähimmillään Aurinkoa keväällä 1997 komeetta näkyi helposti paljain silmin pohjoisen pallonpuoliskon yötaivaalla. Siitä tuli kauimpaa Auringosta löydetty ja pisimpään yhtäjaksoisesti paljaalla silmällä erottunut komeetta. Myös sen ydin on suurempi kuin yhdenkään toisen komeetan ydin, jonka koko on pystytty määrittämään.


title: Hale–Bopp

text: Alan Hale ja Thomas Bopp löysivät itsenäisesti komeetan 23. heinäkuuta 1995, kumpikin Yhdysvalloista käsin. Hale havaitsi kohteen pallomaisen tähtijoukon M71:n läheltä Jousimiehen tähdistöstä etsiessään systemaattisesti uusia komeettoja; Bopp näki komeetan sattumalta tarkkaillessaan galakseja ja pallomaisia tähtijoukkoja ystävänsä kaukoputkella. Löytöhetkellä komeetta oli näennäiseltä kirkkaudeltaan 10,5 magnitudia ja yhä Jupiterin radan takana yli miljardin kilometrin päässä Auringosta, jolloin se oli satoja kertoja kirkkaampi kuin Halleyn komeetta vastaavalla etäisyydellä.


title: Hale–Bopp

text: Hale-Bopp kirkastui paljain silmin erottuvaksi toukokuussa 1996. Vuoden lopulla sen kirkastuminen hidastui, ja joulukuussa se näkyi liian lähellä Aurinkoa ollakseen helposti havaittavissa. Kun se ilmestyi uudelleen, oli se kuitenkin jo tarpeeksi kirkas näkyäkseen selvästi jopa valosaasteen yli. Lähestyessään yhä Aurinkoa komeetan kirkkaus kasvoi 2. magnitudiin helmikuussa 1997, ja sen pyrstöstä voitiin erottaa sininen, Auringosta poispäin osoittava kaasupyrstö ja komeetan radan mukaisesti kaareutuva pölypyrstö.


title: Hale–Bopp

text: 9. maaliskuuta komeetta oli havaittavissa myös päivällä auringonpimennyksen aikana, joka sattui Mongoliassa ja itäisessä Siperiassa. 22. maaliskuuta Hale-Bopp oli lähimmillään maata, jolloin sen etäisyys oli 1,315 AU. Huhtikuun ensimmäisenä päivänä ollessaan lähimmillään Aurinkoa noin 136 miljoonan kilometrin etäisyydellä sen magnitudi oli −1 häviten kirkkaudessa tähdistä vain Siriukselle. Sen pyrstö ulottui 30–40 asteen pituudelle, tosin vain osa siitä oli havaittavissa paljain silmin. Mikäli Hale-Bopp olisi ohittanut Maan yhtä läheltä kuin Hyakutaken komeetta edellisenä vuonna, olisi sen pyrstö kulkenut koko taivaan halki ja kirkkaus ylittänyt täydenkuun. Huhtikuussa tutkijat havaitsivat komeetalla kolmannen pyrstön, joka oli ohut ja suora ja koostui natriumista.


title: Hale–Bopp

text: Hale-Bopp oli todennäköisesti historian havaituin komeetta. Internet vaikutti suuresti komeetan suosion kasvuun niidenkin ihmisten keskuudessa, jotka eivät normaalisti olleet tähtitieteestä kiinnostuneita. Useilla sivustoilla voitiin seurata komeetan edistymistä radallaan päivittäin vaihtuvin kuvin eri puolilta maailmaa. Komeettaan liittyi myös taikauskoa: marraskuussa 1996 erään harrastajan CCD-kameralla komeetasta ottamassa kuvassa näkyi vääristynyt piste, jota aluksi ei kyetty tunnistamaan. Tämä sai jotkut ihmiset uskomaan, että komeettaa seurasi ufo. Kuvassa näkynyt kohde paljastui kuitenkin himmeäksi tähdeksi, jota harrastajan tietokoneohjelma ei ollut tunnistanut. Maaliskuussa 1997 39 Heaven's Gate -kultin jäsentä teki joukkoitsemurhan uskoessaan, että komeettaa seuraava avaruusalus ottaisi heidät siten mukaansa.


title: Hale–Bopp

text: Etääntyessään Auringosta Hale-Bopp siirtyi eteläiselle tähtitaivaalle, jossa himmenevää komeettaa voitiin seurata paljain silmin aina joulukuuhun 1997 saakka. Siihen mennessä komeetta oli ehtinyt näkyä paljain silmin 18,5 kuukautta, mikä on yli kaksi kertaa enemmän kuin edellisen ennätyksen haltijalla, vuoden 1811 suurella komeetalla. Tämän jälkeenkin komeetta on ollut mahdollista nähdä kaukoputkilla, vaikka tammikuussa 2005 se etääntyi Uranuksen rataa kauemmas. Arvioiden mukaan Hale-Bopp on havaittavissa kaikkein tehokkaimmilla kaukoputkilla aina vuoteen 2020 saakka, jonka jälkeen 30. magnitudiin himmennyttä komeettaa ei enää pysty erottamaan taustataivaan lukuisista himmeistä galakseista. Hale-Boppin pyrstön pituudeksi arvioitiin vuoden 1998 alussa yhä 150 miljoonaa kilometriä eli saman verran kuin Maan etäisyys Auringosta, vaikka komeetta oli tuolloin jo etääntynyt lähes yhtä kauaksi kuin Jupiter. Viimeisimmät havainnot vahvistavat, että komeetalla on yhä heikko pyrstö.


title: Hale–Bopp

text: Hale-Boppin kiertorata on hyvin suuri; komeetta on ollut edellisen kerran perihelissä arviolta 4 200 vuotta sitten. Tämän jälkeen se on etääntynyt noin 525 AU:n päähän Auringosta, yli 17 kertaa Neptunuksen rataa kauemmas. Lähestyessään Aurinkoa 1995 se ohitti Jupiterin vain 0,77 AU:n päästä, ja planeetan painovoima aiheutti komeetan rataan muutoksia. Kiertoaika lyheni 2 380 vuoteen ja apheli (kiertoradan kaukaisin piste Auringosta) 360 astronomiseen yksikköön. Komeetta tulee siten palaamaan lähelle aurinkoa noin vuonna 4380. Hale-Boppin radan inklinaatio on 89,4 astetta, mikä tarkoittaa, että se kiertää Aurinkoa lähes kohtisuorassa Aurinkokunnan tasoon nähden. Siten se ei aina tule lähelle Maata saapuessaan periheliin. Radan eksentrisyys puolestaan on 0,995086, eli se on hyvin elliptinen, mikä on tavallista komeetoille.


title: Hale–Bopp

text: Hale-Boppin aktiivisuus ei ollut jakautunut tasaisesti komeetan ytimen pinnalle, vaan suuria kaasusuihkuja syntyi yksittäisistä kohdista. Havainnot materiaalin suihkuamisesta poispäin ytimestä johtivat päätelmään, että ydin pyörii akselinsa ympäri kerran 11 tunnissa 46 minuutissa. Kiertoaikaan liittyi useiden päivien mittaisia jaksoittaisia vaihteluita, mikä viittaa siihen, että ydin pyörii useamman kuin yhden akselin ympäri.


title: Hale–Bopp

text: Hale-Boppin ytimen koko osoittautui suuremmaksi kuin yhdelläkään toisella komeetalla: sen läpimitta on arvioiden mukaan 40–160 kilometriä. Vertailun vuoksi Halleyn komeetan ydin on noin 10 kilometrin kokoinen. Vuonna 1999 julkaistu tutkimus ehdotti, että Hale-Boppin ydin oli itse asiassa jakautunut kahdeksi osaksi, joista toinen olisi ollut läpimitaltaan 30 km ja toinen 70 km. Tämä olisi selittänyt ytimen epäsäännöllisen pyörimisliikkeen. Kaikissa suorissa havainnoissa ydin on kuitenkin näkynyt yhtenä kappaleena, ja kahden toisiaan kiertävän suhteellisen kevyen ytimen säilyminen pitkään Auringon ja planeettojen painovoimakenttien aiheuttamissa häiriöissä olisi epätodennäköistä.


title: Hale–Bopp

text: Deuteriumin pitoisuus Hale-Boppissa raskaan veden muodossa paljastui kaksi kertaa niin suureksi kuin maan merissä, mikä merkitsee, ettei ainakaan kaikki maapallon vesi voi olla peräisin komeetoista olettaen, että deuteriumpitoisuus on suunnilleen sama muissakin komeetoissa. Deuteriumia havaittiin myös muissa vedyn yhdisteissä, ja deuteriumin osuus tavalliseen vetyyn vaihteli yhdisteestä riippuen, mikä viittaa siihen, että Hale-Boppin jää on peräisin pikemmin tähtienvälisistä pilvistä kuin Aurinkokunnan alkuvaiheiden planetaarisesta kiekosta.


title: Hale–Bopp

text: Hale-Boppin pyrstö oli lähellä Aurinkoa noin 150 miljoonan kilometrin pituinen, mutta kasvoi äskettäin noin 320 miljoonaan kilometriin Auringossa tapahtuneen flaren takia. Komeetan koma, ydintä ympäröivä pölypilvi, oli jopa 2,7 miljoonan kilometrin kokoinen, eli yli kaksi kertaa Aurinkoa suurempi. Hale-Bopp oli ensimmäinen komeetta, jolta löydettiin kolmatta tyyppiä oleva pyrstö. Natriumista koostuva pyrstö oli 50 miljoonan kilometrin pituinen, hyvin himmeä ja sijaitsi pöly- ja kaasupyrstön välissä. Se näkyi vain tehokkailla kaukoputkilla erikoissuotimia apuna käyttäen. Natriumpyrstön tarkka syntymekanismi on toistaiseksi epäselvä.


title: Trimorfinen luku

text: Trimorfinen luku on positiivinen kokonaisluku "n", jonka kuutio formula_1 päättyy lukuun "n". Esimerkiksi 4 = 64, 24 = 13824 ja 249 = 15438249.


title: Trimorfinen luku

text: Ensimmäisiä trimorfisia lukuja ovat 1, 4, 5, 6, 9, 24, 25, 49, 51, 75, 76, 99, 125 ja 249 (A033819 OEIS:ssä).


title: Naapurissa kummittelee 3

text: Naapurissa Kummittelee 3 ("The Horror Show") on House-elokuvien toinen jatko-osa vuodelta 1989. Pääosassa nähdään Lance Henriksen. Kahteen aikaisempaan Naapurissa Kummittelee -elokuvaan verrattuna House III on puhdas kauhuelokuva, eikä sisällä juurikaan komediaa. Mustaa huumoria toki löytyy. Elokuvan ikäraja onkin monissa maissa 18 vuotta, kuten esimerkiksi Suomessa.


title: Naapurissa kummittelee 3

text: Etsivä Lucas MaCarthy onnistuu saamaan kiinni sarjamurhaaja Max Jenken, ja tämä tuomitaan sähkötuoliin. Juuri ennen kuolemaansa Jenke lupaa MaCarthylle palaavansa ja repivänsä tämän maailman palasiksi. Näin käy, ja Jenke nousee kuolleista.


title: Bz

text: Bz tarkoittaa seuraavia:


title: Sakari Halonen

text: Sakari Oskari Halonen (6. syyskuuta 1923 Kuopio – 27. kesäkuuta 1992 Helsinki) oli suomalainen näyttelijä ja laulaja. Halonen tunnetaan Kansallisteatterissa tekemästään pitkäaikaisesta urasta, joka kesti yli kolmekymmentä vuotta.


title: Sakari Halonen

text: Halonen toimi myös usein laulajana esittäen muun muassa J. Alfred Tannerin kupletteja. Ensimmäisessä elokuvaroolissaan "Orpopojan valssi" Halonen esitti nuorta Tanneria. Halonen esiintyi Tannerin roolissa kahden elokuvan lisäksi lukuisissa kiertue- ja iltamaesityksissä aina 1970-luvun loppupuoliskolle asti.


title: Sakari Halonen

text: Monissa 1950-luvun sotilasfarsseissa Halonen esitti usein nokkelaa, mutta yksivakaata alokasta. Hänen ainoa varsinainen vakava elokuvaroolinsa oli kuolevan sotamies Eerolan osa Edvin Laineen "Tuntemattomassa sotilaassa" (1955). Elokuvien lisäksi Halonen nähtiin muutamissa televisiotuotannoissa 1960- ja 1970-luvuilla.


title: Sakari Halonen

text: Halonen kuoli kesäkuussa 1992 Helsingissä oltuaan jo pitkään eläkkeellä. Hänen äitinsä oli näyttelijä Fanni Halonen ja puolisonsa vuodesta 1945 näyttelijä Eila Halonen, o.s. Kauhanen.


title: Emilia Rydberg

text: Emilia Rydberg (s. 5. tammikuuta 1978, Tukholma) on ruotsalainen poplaulajatar.


title: Emilia Rydberg

text: Rydberg tunnetaan varsinkin laulustaan "Big Big World", joka nousi listoille useissa Euroopan maissa. Artistin debyyttialbumilta julkaistiin sen lisäksi singleinä "Good Sign" ja "Twist of Fate". Hänen äitinsä on ruotsalainen ja isänsä etiopialainen.


title: Emilia Rydberg

text: Emilian ensimmäinen albumi nousi Ruotsin albumilistan 14. sijalle. Hän piti vuoden 2001 jälkeen noin viiden vuoden ajan taukoa, kunnes nousi vuonna 2006 ruotsalaisen albumilistan kakkoseksi singlellä "Var minut".


title: Emilia Rydberg

text: Rydberg julkaisi huhtikuussa 2007 uusimman albuminsa "Små ord av kärlek". Hänen suuri musiikillinen esikuvansa on Tracy Chapman.


title: Melina Perez

text: Melina Nava Perez (painipiireissä tunnettu nimellä Melina; s. 9. maaliskuuta 1979 Los Angeles) oli World Wrestling Entertainmentissa painiva yhdysvaltalainen showpainija. Ennen WWE-uraansa hän työskenteli mallina.


title: Melina Perez

text: Perez aloitti painiuransa WWE:n silloisessa painikoulussa, OVW:ssä, vuonna 2004 ja sai 14. huhtikuuta 2005 kutsun toiseen WWE:n pääohjelmista, SmackDowniin. SmackDown!-ohjelmassa hän toimi MNM-nimisen, Johnny Nitrosta (nyk. John Morrison) ja Joey Mercurysta koostuneen joukkueen managerina. MNM voitti WWE:n joukkuemestaruudet useasti. SmackDownista Melina siirtyi RAW-ohjelmaan Johnny Nitron kanssa vuonna 2006, mikä merkitsi MNM:n päättymistä. RAW'ssa Melina onnistui voittamaan 19. helmikuuta 2007 WWE:n naistenmestaruuden silloiselta mestarilta, Mickie Jamesiltä. Melina voitti Divas Championshipin voitettuaan Alicia Foxin SummerSlam (2010) ppv:ssä.


title: Derek Barton

text: Derek Barton (8. syyskuuta 1918 Gravesend, Englanti – 16. maaliskuuta 1998 College Station, Texas, Yhdysvallat) oli brittiläinen kemisti. Hän sai Nobelin kemianpalkinnon vuonna 1969 yhdessä norjalaisen Odd Hasselin kanssa molekyylien konformaatioon liittyvistä teorioista ja niiden sovellutuksista kemiaan.


title: Derek Barton

text: Barton opiskeli Lontoon Yliopistossa ja väitteli siellä orgaanisesta kemiasta vuonna 1943. Vuonna 1950 hän julkaisi kuuluisan tutkimuksensa "The Conformation of the Steroid Nucleus", jossa hän osoitti että kaikilla orgaanisilla molekyyleillä ja etenkin steroidimolekyyleillä on niille ominainen rakenne, johon ne pyrkivät, ja että molekyylin kemialliset ja fysikaaliset ominaisuudet voidaan selittää tämän rakenteen avulla. Rakenneanalyysi on tärkeä edellytys entsyymien toiminnan ymmärtämiselle.


title: Derek Barton

text: Bartonista tuli Royal Societyn jäsen vuonna 1954, hänet aateloitiin 1972. Hän jatkoi aktiivista tutkijanuraansa lähes 80-vuotiaaksi asti, ja innostui uusista keksinnöistä kuten internetistä.


title: Melina

text: Melina on alun perin kreikkalainen naisen etunimi. Suomessa nimi oli annettu huhtikuun 2017 loppuun mennessä yhteensä noin 1 860 naiselle. Nimestä on Suomessa käytössä myös harvinaisempi kirjoitusasu "Meliina", mutta se on annettu vain noin 90 henkilölle.


title: Stockton

text: Stockton on kaupunki San Joaquinin piirikunnassa Kalifornian osavaltiossa Yhdysvalloissa. Kaupungissa asui vuoden 2010 väestönlaskennassa 291 707 ihmistä. Huhtikuun alussa 2013 kaupunki ajautui selvitystilaan huonon taloudellisen tilanteen johdosta.


title: Stockton

text: Stocktonilla on seitsemän ystävyyskaupunkia:


title: John Goodricke

text: John Goodricke (17. syyskuuta 1764 – 20. huhtikuuta 1786) oli brittiläinen astronomi. Hän oli syntynyt Groningenissa, Alankomaissa, mutta vaikutti Englannissa. Goodricke tunnetaan parhaiten havainnoistaan, jotka hän teki vuonna 1782 Algolista. Goodricke sai ansioistaan Copley-mitalin vuonna 1783. Hänet valittiin Royal Societyn jäseneksi huhtikuussa 1786, mutta hän kuoli pian tämän jälkeen mahdollisesti keuhkokuumeeseen.


title: John Goodricke

text: Goodricken ja toisen tähtitieteilijän Edward Pigottin mukaan on nimetty yksityinen observatorio Goodricke-Pigott Observatory, joka sijaitsee Tucsonissa, Arizonassa.


title: Wp

text: WP tarkoittaa seuraavia asioita:


title: Wilhelm Maximilian Carpelan

text: Wilhelm Maximilian Carpelan (7. tammikuuta 1787 Taivassalo – 19. toukokuuta 1830 Tukholma, Ruotsi) oli suomalainen kartanpiirtäjä, taidemaalari ja -graafikko.


title: Wilhelm Maximilian Carpelan

text: Carpelanin vanhemmat olivat luutnantti, vapaaherra Axel Maximilian Carpelan ja Barbro Elisabeth o.s. Toll. Hänen puolisonsa oli vuodesta 1824 Emanuela Sophia o.s. Scherman. Heille syntyi kolme lasta, joista ainoastaan esikoinen Vilhelm Axel Zakarias Carpelan (1825–1892) selvisi aikuisikään.


title: Wilhelm Maximilian Carpelan

text: Carpelan aloitti sotilasuransa Porin rykmentissä ja liittyi vasta perustettuihin maanmittausjoukkoihin. Suomen sodan jälkeen hän muutti Ruotsiin.


title: Wilhelm Maximilian Carpelan

text: Hän teki kivipiirrokset julkaisuihin "Voyage pittoresque aux alpes Norvegiennes" (1821–1822) ja "Vues Norvegiennes". Hän oli vakituisessa palveluksessa armeijassa everstiluutnanttina ja toimi myöhemmin kartanpiirtäjänä.


title: Wilhelm Maximilian Carpelan

text: Carpelan toimi Norjassa 1819–1824 valtakunnanhoitajan adjutanttina. Ruotsissa hän oli sotatiedeakatemian jäsen. Norjassa syntyivät kuvat hänen teokseensa "Voyage pittoresque aux alpas norvégiennes". Hän teki teoksensa kuvat hyvin tottuneesti akvatintamenetelmällä. Ruotsissa ja Norjassa toimiessaan hän näyttää "eurooppalaistuneen" taiteessaan.


title: Gabor-mitali

text: Gabor-mitali on Lontoon Royal Societyn parittomina vuosina jakama tiedepalkinto biologian, erityisesti geenitekniikan ja molekyylibiologian alalla vaikuttaneelle tieteilijälle. Palkinto on nimetty fyysikko Dennis Gaborin mukaan ja sitä on jaettu vuodesta 1989.


title: Kaapre Tynni

text: Kaapre Tynni (26. lokakuuta 1877 Kolppanan Ala-Sakoska – 3. helmikuuta 1953 Helsinki) oli Kolppanan seminaarin 1896–1899 käynyt opettaja, joka aloitti työnsä Vallinginkylän koulussa Pietarin esikaupungissa. Sieltä hän siirtyi Pietarin saksalaiseen orpokotiin opettajaksi 1905. Tynni aloitti julkaista Uusi Inkeri -nimistä lehteä, jonka päätoimittaja hän oli ja joka lakkautettiin vuonna 1906 oikeuden päätöksellä. Nevan päätoimittajana hän toimi vuosina 1907–1910.


title: Kaapre Tynni

text: Pietarin suomalaiseen yhteiskouluun Kaapre Tynni siirtyi vuosiksi 1906–1912. Hän opetti venäjän kieltä, Venäjän historiaa ja maantiedettä. Ylioppilastutkinnon Tynni suoritti 1912 Lappeenrannan yhteiskoulusta, jatkoi opiskeluaan Helsingin yliopistossa ja valmistui filosofian kandidaatiksi 1917. Hänestä tuli Kolppanan seminaarin johtaja 1917–1919.


title: Kaapre Tynni

text: Tynni osallistui vahvasti politiikkaan ja oli näkemyksiltään sosiaalidemokraatti. Hän osallistui myös Inkerin itsenäistymis- ja autonomiapyrkimyksiin, joiden epäonnistuttua hän joutui siirtymään Suomeen vuonna 1919.


title: Kaapre Tynni

text: Kaapre Tynnin tyttäriä olivat kirjailija Aale Tynni ja kääntäjä Martta Tynni.


title: Suomen Metsätieteellinen Seura

text: Suomen Metsätieteellinen Seura (SMS) on 30. huhtikuuta 1909 perustettu seura, jonka tarkoituksena on edistää Suomen metsäntutkimusta. Seuran ensimmäisenä puheenjohtajana toimi tuolloinen Metsähallituksen ylijohtaja Peter Woldemar Hannikainen.


title: Suomen Metsätieteellinen Seura

text: Seura toimii metsäntutkimuksen alalla työskentelevien tutkijoiden ja myös tutkimuksesta kiinnostuneiden henkilöiden yhdyssiteenä. Seuralla on noin 500 varsinaista jäsentä ja lisäksi suomalaisia ja ulkomaisia kunniajäseniä. Monet yhteisöt ovat seuran kannattajajäseniä.


title: Suomen Metsätieteellinen Seura

text: Toimintaorganisaatioon kuuluvat jäsenkokousten lisäksi aihekeskeisesti kokoontuvat yksiköt: Itä-Suomen metsäntutkimusseura, Metsäbiologian kerho, Metsäekonomistiklubi, Metsäteknologisen tutkimuksen yhteistyöelin ja Taksaattoriklubi.


title: Suomen Metsätieteellinen Seura

text: Seuralla on myös oma kirjasto, jonne tulee vuosittain tuhatkunta julkaisua eri puolilta maailmaa. Seura jakaa myös apurahoja nuorille metsäntutkijoille ja palkitsee parhaat pro gradu -tutkielmat.


title: Suomen Metsätieteellinen Seura

text: Seura julkaisee metsäntutkimuksen tuloksia. Seura on julkaissut englanninkielistä Silva Fennicaa vuodesta 1926 ja siihen sulautettua "Acta Forestalia Fennica" -julkaisua vuosina 1913–1999. Vuonna 1994 yhdistettiin Seuran ja Metsäntutkimuslaitoksen tieteellinen julkaisutoiminta, jolloin seurasta tuli myös Metsätieteellisen aikakauskirjan (siihen asti "Folia Forestalia") julkaisija. Edellisten lisäksi seuran julkaisuihin on kuulunut metsäntutkimusta esitteleviä ja tukevia julkaisuja ja metsäterminologisia sanakirjoja.


title: Hossam Ghaly

text: Hossam Ghaly (s. 15. joulukuuta 1981 Kafr El Sheikh, Egypti) on egyptiläinen jalkapalloilija, joka edustaa Saudi-Arabialaista jalkapallojoukkue Nassr Saudi Clubia. Hän on pelipaikaltaan keskikenttäpelaaja.


title: Hossam Ghaly

text: Al-Ahlyn nuorisojoukkueesta edustusjoukkueeseen vuonna 2001 murtautunut Ghaly siirtyi Feyenoord Rotterdamiin vuonna 2003. Kolmen vaivalloisen kauden jälkeen Alankomaissa Ghaly siirtyi tammikuussa 2006 Tottenhamiin.


title: Hossam Ghaly

text: Toukokuussa 2007 Ghaly sai kyseenalaisella teollaan Tottenhamin kannattajien vihan ylleen. Toukokuisessa pelissä hänet vaihdettiin kentälle ja vielä myöhemmin samassa pelissä kentältä pois. Ghaly menetti hermokontrollinsa pois vaihtamisen johdosta ja heitti pelipaitansa kentälle, ikään kuin hän ei olisi arvostanut Tottenhamia seurana. Toistaiseksi tuo on jäänyt Ghalyn viimeseksi peliksi Tottenhamissa. Tammikuussa 2008 Ghaly siirtyi loppukaudeksi lainalle Valioliigassa kaudella 2007/2008 pelanneeseen Derby Countyyn. Tammikuussa 2009 Tottenhamin manageri Harry Redknapp pyysi Tottenhamin faneilta että he antaisivat Ghalylle anteeksi ja unohtaisivat Ghalyn tempun.


title: Hossam Ghaly

text: 26. tammikuuta 2009 Ghaly siirtyi Saudi-Arabiaan Nassr Saudi Clubiin.


title: Hossam Ghaly

text: Ghaly on edustanut Egyptin maajoukkuetta 31 kertaa.


title: Finnfrost

text: Finnfrost Oy on Tuusulassa, Jusslan teollisuusalueella sijaitseva, pakasteiden hankintaan ja logistiikkaan erikoistunut pakkasvarasto. Se on tasaosuuksin Inex Partnersin sekä Tuko Logistics Oy:n omistuksessa. Finnfrost Oy kuuluu Tuusulan suurimpiin työnantajiin. Yhtiön suurimmat asiakasryhmät ovat S-ryhmän, Suomen Lähikaupan sekä Wihurin, Stockmannin ja Heinon Tukun vähittäiskauppa- ja HoReCa-alan asiakkaat. Finnfrostin toimitusjohtajana toimii Markus Höglund.


title: Finnfrost

text: Finnfrostin vuonna 2000 Tuusulaan valmistuneita tiloja on jo kertaalleen jouduttu laajentamaan kasvavien markkinoiden myötä. Laajennusosa otettiin käyttöön kesäkuussa 2004.


title: Musta norjanhirvikoira

text: Musta norjanhirvikoira on norjalainen koirarotu. Se on harvinainen rotu syntysijoillaankin. Suomessa on rekisteröitä yksi koira vuonna 2016.


title: Musta norjanhirvikoira

text: Kiiltävänmusta, kippurahäntäinen pystykorva. Vankkarakenteinen, ryhdikäs ja rungoltaan neliömäinen. Kiilamainen pää, pystyt korvat ja yleensä tummanruskeat silmät. Karvapeite on tiheä, kuten tyypillisellä pystykorvalla.


title: Musta norjanhirvikoira

text: Sisukas ja rohkea riistakoira.


title: Musta norjanhirvikoira

text: Musta norjanhirvikoira on todennäköisesti sukua harmaalle norjanhirvikoiralle ja ruotsinlapinkoiralle. Se on alun perin kotoisin Itä-Norjasta, missä sitä käytettiin hirven, karhun ja lintujen metsästykseen. Ensimmäinen rotumääritelmä laadittiin vuonna 1895.


title: Musta norjanhirvikoira

text: KoiraNetin tilastojen mukaan yhdenkään koiran lonkkia, kyynäriä, polvia tai silmiä ei olla virallisesti tutkittu.


title: Enzo Francescoli

text: Enzo Francescoli Uriarte (s. 12. marraskuuta 1961 Montevideo) on uruguayalainen jalkapalloilija, joka lopetti uransa 1997. Hän edusti Uruguayn maajoukkuetta vuosien 1986 ja 1990 MM-lopputurnauksissa. Kaikkiaan hän pelasi maajoukkueessa 73 kertaa ja teki niissä 17 maalia vuosina 1982–1997.


title: Enzo Francescoli

text: Francescolin ura alkoi uruguayalaisessa joukkueessa nimeltä Montevideo Wanderers. Francescoli edusti Uruguayn jalkapallomaajoukkuetta vuosien 1986 ja 1990 maailmanmestaruuskilpailuissa. Hän pelasi myös useita vuosia argentiinalaisessa River Platessa. Ranskassa hän edusti Racing Club de Parisia ja Olympique de Marseillea. Sieltä hän siirtyi Italiaan, jossa hän edusti Cagliaria ja Torinoa.


title: Enzo Francescoli

text: Francescoli oli Zinedine Zidanen lapsuuden sankari ja Zidane nimesikin poikansa Enzoksi hänen mukaansa.


title: Enzo Francescoli

text: Francescoli tunnettiin nimillä El Príncipe (Espanja) tai Le Prince (Ranska) jotka tarkoittavat prinssiä.


title: Enzo Francescoli

text: Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.


title: Ian Arkley

text: Ian Arkley (s. 1970) on brittiläinen metallimusiikin kitaristi-laulaja, joka tunnetaan parhaiten töistään yhtyeissä Seventh Angel, Ashen Mortality ja Paramaecium. Nykyisin hän soittaa yhtyeessä My Silent Wake. Hänen tapansa soittaa kitaraa ja kitarasooloja on taiturimaista ja tunnistettavan melankolista. Ammatiltaan Arkley on veturinkuljettaja.


title: Ian Arkley

text: Vuosina 1987–1992 Arkley soitti suositussa thrash metal -yhtyeessä Seventh Angel, joka julkaisi albumit "The Torment" (1990) ja "Lament for the Weary" (1992). Jälkimmäisestä albumista eräs kriitikko sanoi, että se "sisältää joitain hänen parhaita koskaan kuulemiaan kitarasooloja". "Lament for the Weary" -albumilla alkoi myös kuulua Ian Arkleyn kiinnostus doom metalia ja goottimusiikkia kohtaan.


title: Ian Arkley

text: Seventh Angelin hajottua 1992 Arkley perusti goottilaisen death-doom metal -yhtyeen Ashen Mortalityn Melanie Boltonin kanssa vuonna 1993. Tuossa yhtyeessä Arkley alkoi harjoittaa murinalaulua ja goottirocktyylille ominaista matalaa, puhdasta baritonilaulua. Ashen Mortality julkaisi täyspitkät albumit "Sleepless Remorse" (1996) ja "Your Caress" (1998).


title: Ian Arkley

text: Vuonna 1999 Arkley soitti sessiokitaristina australialaisessa doom metal -yhtye Paramaeciumissa albumilla "A Time to Mourn".


title: Ian Arkley

text: Vuonna 2005 Ashen Mortalityn hajottua Arkley perusti entisten jäsenten kanssa uuden goottilaisen death-doom metal -yhtyeen My Silent Waken. Yhtye julkaisi nimi-ep:n vuonna 2005 sekä täyspitkät albumit "Shadow of Sorrow" 2006 ja "The Anatomy of Melancholy" 2007.


title: Ian Arkley

text: Ian Arkley teki myös yhdysvaltalaisen Visionaire-yhtyeen James Allinin kanssa yhteishankkeen nimellä Century Sleeper, joka julkaisi albumin "Awaken" (2006).


title: Ian Arkley

text: Eräs Arkleyn nykyisistä yhtyeistä on myös hänen Alan Southornin kanssa perustamansa psykedeelinen rockyhtye The Other Window.


title: Ian Arkley

text: Nykyisin Ian Arkley mainitsee vaikuttajikseen heavy metal -yhtyeet Black Sabbath, Led Zeppelin ja Iron Maiden; doom metal -yhtyeet Trouble, My Dying Bride ja Paradise Lost; goottirockyhtyeet Dead Can Dance, Bauhaus, The Sisters of Mercy ja Fields of the Nephilim; death metal -yhtyeen Obituary ja grindcore-yhtyeen Napalm Death; dark metal -yhtyeen Antestor; muusikot kuten Nick Cave, Mike Oldfield ja Leonard Cohen sekä folk- ja keskiajan musiikin.


title: San Felipe

text: Saint Philip, São Filipe, tai San Felipe voi viitata seuraaviin:


title: San Felipe

text: Henkilöt


title: San Felipe

text: Paikat Pohjois-Amerikassa ja KaribiallaPaikkoja muualla


title: San Felipe

text: Muuta


title: Akropolis (Ateena)

text: Ateenan Akropolis (, ) on Ateenassa Kreikassa sijaitseva akropolis eli linnavuori. Se on tunnetuin antiikin Kreikan linnavuorista, ja usein pelkällä Akropolis-nimellä viitataan juuri Ateenassa sijaitsevaan linnoitukseen, vaikka akropoliita sijaitsee useissa muissakin Kreikan kaupungeissa.


title: Akropolis (Ateena)

text: Akropolis oli jo varhain Ateenan asutuksen keskus. Antiikin aikana siitä tuli kaupungin uskonnollinen keskus ja ennen kaikkea Athenen kulttipaikka. Akropolista pidetään koko antiikin kreikkalaisen hengen, taiteen ja arkkitehtuurin voimannäyttönä ja symbolina ja varsinkin klassisen kauden Ateenan voiman ja vaurauden ilmentymänä. Kukkulaan liittyvät niin Ateenan varhaisimmat kultit ja myytit kuin suurimmat uskonnolliset juhlatkin. Akropolis tunnetaan erityisesti suuresta Parthenonin temppelistä, Erekhtheionista sekä Propylaia-porttirakennuksesta. Nykyisin Akropolis on Ateenan ja koko Kreikan tunnetuin ja vierailluin nähtävyys. Linnavuoren arkeologinen alue on Unescon maailmanperintökohde vuodesta 1987. Akropoliin löydöksiä esittelee kukkulan läheisyydessä sijaitseva Akropolis-museo.


title: Akropolis (Ateena)

text: Akropolis sijaitsee Attikan tasangon keskellä antiikin aikaisen ja nykyisen Ateenan kaupungin keskustassa. Kukkula kohoaa noin 90 metriä ympäröivää tasankoa korkeammalle ja noin 156 metrin korkeuteen merenpinnasta, ja se hallitsee edelleen kaupungin maisemia. Kukkulan länsipuolella sijaitsee matalampi Areiopagin kukkula ja luoteispuolella Agoran alue. Antiikin Ateenan alakaupunki sijaitsi kukkulan ympärillä erityisesti sen pohjois- ja itäpuolella. Pohjoispuolella sijaitsee nykyisin Monastirákin kaupunginosa, itä- ja koillispuolella Plákan vanha kaupunki. Akropoliin ympäristö muodostaa nykyisin siitä nimensä saaneen Akrópolin kaupunginosan, jossa on muun muassa Akrópolin metroasema.


title: Akropolis (Ateena)

text: Akropolis muodostaa luonnonlinnoituksen, jossa on jyrkät seinämät ja sisäänkäynti ainoastaan länsipäästä. Kukkulan luoteis- ja etelärinteillä sijaitsi antiikin aikana lähteitä (mm. niin kutsuttu Mykeneläinen lähde), joiden ansiosta kukkula oli oivallinen linnoituksen paikka, sillä se kykeni näin kestämään pitkääkin piiritystä.


title: Akropolis (Ateena)

text: Antiikin aikana Akropolis oli puutarhamainen paikka istutuksineen, suurine rakennuksineen ja patsaineen. Nykyisin kukkula on lähes puuton ja auringon paahtama. Kukkulan ympärillä erityisesti sen pohjois-, länsi- ja eteläpuolella on puistoalue. Akropolis muodostaa yhdessä sen etelärinteen arkeologisen alueen sekä Agoran alueen kanssa yhtenäisen arkeologisen nähtävyyden ja autoliikenteeltä rauhoitetun jalankulkualueen.


title: Akropolis (Ateena)

text: Ateenan asutus syntyi alun perin Akropoliille ja sen välittömään ympäristöön. Akropoliin paikka on ollut asuttu viimeistään neoliittisella kivikaudella noin 4000 eaa. Linnoituksena sitä on käytetty viimeistään mykeneläisellä pronssikaudella 1000-luvulla eaa., jolloin se toimi mykeneläisen Ateenan kuningaskunnan keskuksena. Siellä oletetaan sijainneen Ateenan kuninkaiden palatsi. 1200-luvulla eaa. kukkula suojattiin vahvalla Pelasgimuuriksi ("Pelasgikon") kutsutulla muurilla, josta on säilynyt joitakin osia varsinkin kukkulan lounaisosassa. Sen lisäksi kukkulalta on löydetty vähäisiä muita mykeneläisen ajan rakennusten osia. Kukkulan muut varhaisemmat jäänteet ajoittuvat geometriselle kaudelle.


title: Akropolis (Ateena)

text: Mykeneläiselle ajalle sijoittuvassa kreikkalaisessa mytologiassa Akropolis oli paikka, jossa Athene ja Poseidon kilpailivat kaupungin omistuksesta. Poseidon loi paikalle suolavesilähteen. Athene voitti kilvan luotuaan kaupunkilaisia enemmän miellyttäneen oliivipuun. Akropoliihin liittyvät myös muun muassa kertomukset Kekropsista, tämän tyttäristä Aglauroksesta, Hersestä ja Pandrosoksesta, sekä Erikhthonioksesta ja Erekhtheuksesta. Antiikin ajalla monet myytit yhdistettiin ennen kaikkea Erekhtheionin temppelin paikkaan.


title: Akropolis (Ateena)

text: Viimeistään arkaaisella kaudella 700-luvulla eaa. Akropoliista tuli pyhä paikka ja Ateenan uskonnollisen elämän keskuksia. Tuolloin paikalle perustettiin kaupunkia suojelevan Athene Poliaan kultti, sekä rakennettiin tämän varhaisin temppeli, joka sijaitsi myöhemmän Athene Poliaan temppelin paikalla. Hekatompedon-temppeli eli varhaisin myöhemmän Parthenonin paikalla ollut Athenen temppeli rakennettiin noin 570–566 eaa. Laajemmin Akropolista alettiin rakentaa tyranni Peisistratoksen toimeksiannosta. Tuolloin rakennettiin muun muassa varhaisempi Propylon eli porttirakennus sekä ensimmäinen myöhemmän Athene Niken temppelin paikalla ollut jumalattaren pyhäkkö. Peisistratoksen aikana perustettiin myös Ateenan merkittävin uskonnollinen juhla Panathenaia, jonka eräänä keskuksena kukkula toimi. Athene Poliaan temppeli rakennettiin noin 529-520 eaa.


title: Akropolis (Ateena)

text: Hekatompedon-temppeli purettiin ateenalaisten voitettua persialaiset Marathonin taistelussa vuonna 490 eaa., jolloin paikalle alettiin rakentaa uutta ja suurempaa Athenen temppeliä eli niin kutsuttua Vanhaa Parthenonia tai Esi-Parthenonia. Tämä keskeneräinen temppeli kuitenkin tuhoutui persialaisten hyökkäyksessä vuonna 480 eaa. Akropoliin muiden pyhäköiden ohella.


title: Akropolis (Ateena)

text: Persialaissotien jälkeen Akropoliin linnoitusta vahvistettiin pohjoislaidan niin kutsutulla Themistokleen rakennuttamalla muurilla ja etelälaidan Kimonin muurilla. Nämä muodostavat pääosan nykyisinkin näkyvistä muureista. Linnoittamisessa käytettiin linnavuoren tuhoutuneiden temppelien osia. Uuden Athenen temppelin eli nykyisen Parthenonin rakentaminen alkoi vasta Perikleen kaudella vuonna 447 eaa., kun Deloksen meriliiton rahavarat oli siirretty Delokselta Akropoliille ja kukkulasta tuli liiton keskus. Parthenon valmistui vuonna 438 eaa. Kokonaisuudessaan suuri Akropoliin rakennusprojekti kesti koko 400-luvun eaa. jälkimmäisen puoliskon, ja siihen kuuluivat Parthenonin ohella myös uusi suurempi Propylaia (437–432 eaa.), Athene Niken temppeli (435–420 eaa.) sekä Erekhtheion (421–406 eaa.). Samaa aikakautta pidetään myös koko Ateenan kulta-aikana. Mukana rakennustöissä olivat muun muassa kuvanveistäjä Feidias sekä arkkitehdit Iktinos, Kallikrates ja Mnesikles.


title: Akropolis (Ateena)

text: Peloponnesolaissodan jälkeen vuodesta 404 eaa. Akropoliille ei enää rakennettu uusia merkittäviä rakennuksia antiikin ajalla. Näin linnavuori oli saanut jotakuinkin nykyisen muotonsa. Roomalaisella ajalla vuonna 27 eaa. Parthenonin itäpuolelle rakennettiin pieni Rooman ja Augustuksen temppeli. Myös Erekhtheion kunnostettiin. Vaikka muita kreikkalaisia temppeleitä ryöstettiin tuona aikana, Parthenon säilytti arvostuksensa ja koskemattomuutensa. Herulien hyökkäyksen jälkeen 200-luvulla jaa. Akropoliin linnoitusta vahvistettiin jälleen. Länsipäähän rakennettiin myös kaksi uutta porttia.


title: Akropolis (Ateena)

text: 500-luvulla Akropoliin temppelit muutettiin kirkoiksi. Seurauksena temppelien arkkitehtuuri kärsi vaurioita, mutta toisaalta ne säilyivät käytössä ja välttyivät täydelliseltä hävitykseltä. Akropolis toimi myös keskiaikaisen, bysanttilaisen Ateenan linnoituksena. Bysanttilaisella ajalla Parthenon toimi kaupungin katedraalina ja Propylaia piispan asuntona. Frankkivallan aikana 1204–1456 linnavuorta linnoitettiin uudelleen, ja sinne rakennettiin muun muassa niin kutsuttu Frankkien torni. Propylaia toimi frankkihallitsijan asuntona. Osmanivallan aikana 1456–1822 Parthenon oli käytössä moskeijana ja Propylaia turkkilaisen varuskunnan päämajana.


title: Akropolis (Ateena)

text: Venetsialaiset piirittivät Akropolista vuonna 1687 Francesco Morosinin johdolla. 26. syyskuuta venetsialaisten tykistö ampui Parthenonia ja aiheutti sille suurta tuhoa, sillä se toimi turkkilaisten ammusvarastona ja siellä tapahtui räjähdys. Vuosina 1801–1806 Lordi Elgin irrotti rakennusten merkittävimmät koristeosat, mukaan lukien keskeisimmät Parthenonin marmorit, ja vei ne Britanniaan. Akropolis säilyi asuttuna aina turkkilaisvallan loppuun 1800-luvun alkupuolelle saakka. Akropoliin turkkilaiset antautuivat itsenäisen Kreikan joukoille vuonna 1822.


title: Akropolis (Ateena)

text: Kreikan itsenäistymisen jälkeen Akropolis muutettiin arkeologiseksi kohteeksi. Sen arkeologiset tutkimukset alkoivat pienimuotoisina vuosina 1835 ja 1837. Samoihin aikoihin vuonna 1833 Karl Friedrich Schinkel laati esityksen Kreikan ensimmäiselle kuninkaalle Otto I:lle rakennetun kuninkaallisen palatsin sijoittamisesta Akropoliille muinaismuistojen yhteyteen. Suunnitelmasta luovuttiin, ja palatsi, myöhempi Kreikan parlamenttitalo, rakennettiin kukkulan itäpuolelle.


title: Akropolis (Ateena)

text: Akropoliin järjestelmälliset arkeologiset kaivaukset suoritti Ateenan arkeologinen seura vuosina 1885–1890. Jo kaivauksia ennen sekä niiden aikana keskiaikaiset ja turkkilaisaikaiset rakennukset purettiin ja kukkula palautettiin rakennusten osalta mahdollisimman lähelle antiikin aikaista asua. Esimerkiksi Frankkien torni purettiin vuonna 1874. Akropoliin rakennusten laajamittainen kunnostusohjelma alkoi vuonna 1975. Työ jatkuu edelleen.


title: Akropolis (Ateena)

text: Akropolis liitettiin Unescon maailmanperintöluetteloon vuonna 1987. Sen ympäristöä kohennettiin arkeologisena nähtävyytenä Ateenan vuoden 2004 olympialaisten alla.


title: Akropolis (Ateena)

text: Akropoliin sisäänkäynnissä sijaitsee massiivinen porttirakennus nimeltä Propylaia. Ylhäällä kukkulalla sijaitsi useita temppeleitä sekä pienempiä pyhäkköjä. Kukkulan etelälaita oli omistettu kaupungin suojelusjumalattarella Athenelle tämän eri ominaisuuksissa ja epiteeteissä, kuten "Polias" (Kaupungin suojelija), "Promakhos" (Esitaistelija), "Parthenos" (Neitsyt), "Nike" (Voitto) ja "Ergane" (käsitöiden suojelija). Kukkulan lukuisista Athenen temppeleistä ovat jäljellä Akropoliin etelälaidan keskellä sijaitseva Parthenonin temppeli sekä heti sisäänkäynnin eteläpuolella oleva pieni Athene Niken temppeli.


title: Akropolis (Ateena)

text: Muut alueet kukkulasta oli omistettu muille olympolaisille jumalille, kuten Artemis, Poseidon ja Zeus, sekä Ateenan vanhimmille kulteille, jotka liittyivät Ateenan myyttisiin ensimmäisiin kuninkaisiin ja näiden sukuihin. Parhaiten on säilynyt Erekhtheionina tunnettu Athene Poliaan ja Poseidon-Erekhtheuksen temppeli, joka sijaitsee kukkulan pohjoislaidan keskellä itään sisäänkäynnistä. Pyhäkköjen lisäksi kukkulalla oli erilaisiin kulttitoimintoihin liittyneitä rakennuksia, kuten Arrheforeion ja Khalkotheke.


title: Akropolis (Ateena)

text:
Kukkulan rinteessä oli joukko pyhinä pidettyjä luolia, muun muassa Ateenan Panin kultin keskus Panin luola sekä Aglaurokselle omistettu Aglaureion. Rinteessä oli myös ainakin kaksi Afroditelle omistettua kulttipaikkaa, toinen pohjois- ja toinen lounaisrinteellä. Kukkulan kaakkoisrinteessä olivat puolestaan Dionysoksen ja Asklepioksen kulttipaikat. Dionysoksen pyhäkön yhteydessä toimi Dionysoksen teatteri. Koillisrinteeseen rakennettiin roomalaisella ajalla Herodes Atticuksen odeion. Rinteellä sijainneille kohteille pääsi kukkulaa kiertäneen Peripatos-tien välityksellä. Sen pituus oli noin 1 100 metriä.
Alueen merkittävimmät kohteet ovat (numerot viittaavat kaavakuvaan):


title: Akropolis (Ateena)

text:
Parthenon
Parthenon oli Athenen päätemppeli Akropoliilla. Se oli omistettu Neitsyt Athenelle ("Athene Parthenos") ja sijaitsi linnavuoren etelälaidalla. Temppeli rakennettiin vuosina 447–438 eaa., jolloin se seurasi paikalla olleita varhaisempia Athenen temppeleitä Hekatompedon-temppeliä ja Vanhaa Parthenonia. Temppeli edustaa doorilaista tyyliä. Se on kaksoisperipteraalitemppeli, jonka julkisivussa on 8 x 17 pylvästä. Temppelissä on naos eli cella, pronaos ja opisthodomos. Sekä pronaoksen että opisthodomoksen edessä on kuusi pienempää pylvästä.


title: Akropolis (Ateena)

text: Temppelin suunnittelivat arkkitehdit Iktinos ja Kallikrates, kun taas Feidias suunnitteli taiteellisen kokonaisuuden ja veisti sisällä temppelissä olleen Athenen kullasta ja norsunluusta tehdyn kulttikuvan eli Athene Parthenoksen sekä julkisivun päätykolmioiden, friisien ja metooppien koristelut eli Parthenonin marmoriveistokset. Päätykolmiokoristelut esittivät Atheneen liittyviä myyttejä, friisin metoopit myyttisiä taisteluita ja naoksen ulkoseinää kiertänyt toinen friisi suurta Panathenaia-juhlan kulkuetta.


title: Akropolis (Ateena)

text: Keskiajalla Parthenonia käytettiin kirkkona, turkkilaisvallan aikana moskeijana. Temppeli säilyi suhteellisen hyvässä kunnossa vuoteen 1687, jolloin se kärsi suuria tuhoja venetsialaisten tykkitulessa. Temppeli on kunnostettu vuosina 1896–1900, 1922–1933 sekä edelleen vuodesta 1975 eteenpäin. Kunnostustöissä muun muassa suuri osa pylväiköstä on korjattu.


title: Akropolis (Ateena)

text: Athene Poliaan temppeli ja alttari


title: Akropolis (Ateena)

text: Athene Poliaalle eli kaupunkia suojelevalle Athenelle omistettu temppeli oli Akropoliin vanha Athenen temppeli. Se sijaitsi myöhemmän Erekhtheionin eteläpuolella, samalla paikalla kuin linnavuoren kaikkein varhaisin Athenelle omistettu temppeli. Temppeli rakennettiin arkaaisella kaudella noin 529–520 eaa. ja tuhoutui persialaissodissa vuonna 480 eaa.


title: Akropolis (Ateena)

text: Temppelin itäpuolella sijainnut Athene Poliaan alttari oli kukkulan vanha Athenen alttari, joka toimi myöhemminkin temppelin jo tuhouduttua koko Akropoliin yhteisenä Athenen alttarina ja näin myös muun muassa Parthenonin alttarina.


title: Akropolis (Ateena)

text:
Erekhtheion
Erekhtheion sijaitsi kukkulan pohjoisosassa. Se oli omistettu Athene Poliaalle sekä Poseidonille ja Erekhtheukselle. Samalla se sisälsi monia Akropoliin vanhimmista kulttipaikoista ja se oli mahdollisesti rakennettu mykeneläisen Ateenan kuninkaanpalatsin paikalle. Erekhtheion edustaa joonialaista tyyliä ja se tunnetaan ennen kaikkea karyatidipylväiköstään. Temppeli rakennettiin noin 421–406 eaa.


title: Akropolis (Ateena)

text: Pandroseion


title: Akropolis (Ateena)

text: Pandroseion oli Erekhtheionin yhteydessä heti sen länsipuolella sijainnut Pandrosoksen kulttipaikka. Se rakennettiin Erekhtheionin rakentamisen yhteydessä noin 420 eaa. todennäköisesti vanhemmalle kulttipaikalle.


title: Akropolis (Ateena)

text:
Athene Niken temppeli
Athene Niken eli Voiton temppeli sijaitsi Akropoliin lounaiskulmassa Propylaian eteläpuolella. Se edusti joonialaista tyyliä ja oli Akropoliin ensimmäinen puhtaasti joonialainen rakennus. Temppeli valmistui varhaisemmalle kulttipaikalle noin vuonna 420 eaa.


title: Akropolis (Ateena)

text: Athene Erganen pyhäkkö


title: Akropolis (Ateena)

text: Athene Erganelle eli käsitöitä suojelevalle Athenelle omistettu pieni pyhäkkö tai temppeli sijaitsi oletettavasti jossakin Parthenonin länsipuolella. Sitä ei kuitenkaan ole löydetty.


title: Akropolis (Ateena)

text: Artemis Brauronian pyhäkkö


title: Akropolis (Ateena)

text: Artemis Brauronian pyhäkkö sijaitsi Akropoliin etelälaidalla Parthenonin länsipuolella. Se liittyi Artemiin kulttiin itäisen Attikan Brauronissa ja rakennettiin noin 550 eaa. Se edusti doorilaista tyyliä ja sitä käytettiin muun muassa Artemiille annettujen votiivilahjojen säilyttämiseen.


title: Akropolis (Ateena)

text: Pandionin pyhäkkö


title: Akropolis (Ateena)

text: Pandionin pyhäkkö oli omistettu paikalliselle heerokselle, Pandionille. Se oli aitauksella ympäröity ulkoilmapyhäkkö. Pyhäkkö oli rakennettu noin 450 eaa. Nykyisin pyhäkön paikalla sijaitsee vanha Akropolis-museon rakennus.


title: Akropolis (Ateena)

text: Zeus Polieuksen pyhäkkö


title: Akropolis (Ateena)

text: Zeus Polieukselle omistettu pyhäkkö sijaitsi kukkulan itäosassa sen korkeimmalla kohdalla. Myös se oli aitauksella ympäröity ulkoilmapyhäkkö. Pyhäkkö oli rakennettu noin 500 eaa.


title: Akropolis (Ateena)

text: Rooman ja Augustuksen temppeli


title: Akropolis (Ateena)

text: Romalle eli Rooman kaupungin henkilöitymälle sekä keisari Augustukselle omistettu temppeli rakennettiin roomalaisella ajalla vuonna 27 eaa. Se oli pieni pyörötemppeli, jossa joonialaiset pylväät, ja sijaitsi todennäköisesti Parthenonin itäpuolella.


title: Akropolis (Ateena)

text:
Propylaia ja Beulén portti
Propylaia oli Akropoliin suuri porttirakennus ja sijaitsi kukkulan länsipäässä sen ainoan luonnollisen sisäänkäynnin kohdalla. Se rakennettiin osana Perikleen rakennusohjelmaa vuosina 437-432 eaa. Pylväikkö yhdisteli doorilaista ja joonialaista tyyliä. 200-luvulla jaa. Propylaian eteen rakennettiin uusi linnoitusmuuri, jossa oli niin kutsuttu Beulén portti.


title: Akropolis (Ateena)

text: Athene Promakhoksen patsas